ΕΠΙΜΟΡΦΩΣΗ Β ΕΠΙΠΕΔΟΥ: Μέσα Μεταφοράς και Συγκοινωνίας (ΚΣΕ 5ο ΓΥΜΝΑΣΙΟ ΘΗΒΑΣ)\n1. Τίτλος……………………………………………………………… σελ.1\n3. Σκεπτικό της δραστηριότητας………………………………….σελ.1\n4. Πλαίσιο εφαρμογής………………………………………………σελ.3\n5. Στόχοι σεναρίου…………………………………………………..σελ.5\n6. Πορεία Διδασκαλίας και Υλοποίησης δραστηριοτήτων…..σελ.7\n8. Επέκταση της δραστηριότητας………………………………..σελ.13\n1. Τίτλος : Μέσα Μεταφοράς και Συγκοινωνίας\n· Δάσκαλος-Δημιουργός: Παπακωνσταντίνου Ευάγγελος\n· Γνωστική περιοχή: Το σενάριο αυτό αφορά στο γνωστικό αντικείμενο της Γ΄ τάξης, ενότητα «Τα μέσα κυκλοφορίας» - Μελέτη Περιβάλλοντος. Είναι συμβατό με το σχολικό αναλυτικό πρόγραμμα σπουδών Α.Π.Σ. καθώς αποτελεί ενότητα του σχολικού βιβλίου και με το ΔΕΠΠΣ για τη διαθεματικότητά του.\n· Θέμα: Τα μέσα κυκλοφορίας από το χθες στο σήμερα.\nΚαινοτομίες- Προστιθέμενη αξία – Γνωστικά – διδακτικά προβλήματα\nΗ Μελέτη του Περιβάλλοντος είναι από τη φύση της διαθεματική, γιατί προϋποθέτει την αξιοποίηση γνώσεων από πολλά γνωστικά αντικείμενα του σχολικού προγράμματος, τη σύνδεσή τους, την εφαρμογή και την επέκτασή τους στην καθημερινή ζωή των μαθητών.\nΤα μέσα μεταφοράς αποτελούν ενότητα που σχετίζεται με την καθημερινή ζωή των μαθητών καθώς τα χρησιμοποιούν οι ίδιοι για τις καθημερινές μετακινήσεις τους ή ακόμα και τις διακοπές τους. Η ανάπτυξη των μεταφορικών μέσων στο χρόνο είναι μία πραγματικότητα που γίνεται ευκολότερα κατανοητή με τη χρήση οπτικών μέσων και μέσα από μια διερευνητική προσέγγιση που μπορούν και προσφέρουν οι νέες τεχνολογίες. Ταυτόχρονα, προάγεται η δημιουργικότητα και η αυτενέργεια των μαθητών/τριών και αξιοποιούνται παιδαγωγικά και τεχνολογικά εργαλεία των Τ.Π.Ε στην εκπαιδευτική πράξη. Το θέμα επιτρέπει τη διεπιστημονική προσέγγισή του συνδυάζοντας μαθήματα όπως η Γλώσσα, η Αισθητική Αγωγή, τα Μαθηματικά, η Κυκλοφοριακή Αγωγή, η Ιστορία, η Λογοτεχνία, η Πληροφορική. Το συγκεκριμένο διδακτικό σενάριο συνδέεται με λογισμικά τα οποία είναι κατάλληλα για τη διδακτική υποστήριξη, καθώς περιλαμβάνουν αρκετά εργαλεία με τα οποία η διδασκαλία ξεφεύγει από τον παραδοσιακό τρόπο παρουσίασης της γνώσης και γίνεται πολυτροπική με ταυτόχρονη ανάμειξη γραφικών, εικόνας και ήχου.\nΜε τη βοήθεια του ηλεκτρονικού υπολογιστή προωθούνται οι υπάρχουσες εμπειρίες των μαθητών, παρέχονται νέες και αυθεντικές εμπειρίες σχετικά με τη διαδικασία οικοδόμησης της γνώσης, ενθαρρύνεται το αίσθημα της ελεύθερης έκφρασης ιδεών, απόψεων και αντιλήψεων. Το μάθημα γίνεται πιο ευχάριστο και δημιουργικό και στοχεύει στο ενδιαφέρον όλων των εκπαιδευομένων στην εκπαιδευτική διαδικασία εφόσον αναπτύσσονται δραστηριότητες που επιτρέπουν την ενεργό εμπλοκή με έμφαση στην ανάπτυξη της δημιουργικής σκέψης και της συνεργατικής μάθησης μέσα σε ένα υποστηρικτικό πλαίσιο βασιζόμενο στον κοινωνικό εποικοδομητισμό, στη διερευνητική-ανακαλυπτική μάθηση και εμπειρική-βιωματική προσέγγιση. Επιπλέον η αξιολόγηση της διδασκαλίας γίνεται με ευχάριστο τρόπο για τους/τις μαθητές/τριες καθώς γίνεται με παιγνιώδη και πρωτότυπο τρόπο.\nΣυνοψίζοντας, επιτυγχάνονται πολλαπλοί στόχοι της εκπαίδευσης μέσω της εμπέδωσης του γνωστικού υλικού, την ένταξη του μαθήματος στα πλαίσια της καθημερινής ζωής, τη διαθεματική και διεπιστημονική προσέγγιση της γνώσης καθώς και η εξοικείωση των μαθητών/τριών με τις νέες τεχνολογίες.\n· Σε ποιους απευθύνεται: Το σενάριο απευθύνεται σε μαθητές/τριες της Γ' τάξης του Δημοτικού Σχολείου.\n· Χρόνος υλοποίησης: 8 Διδακτικές ώρες\n· Χώρος υλοποίησης: Οι μαθητές θα εργαστούν στην αίθουσα υπολογιστών όπου θα χρησιμοποιήσουν τους επιτραπέζιους Η/Υ και θα παρακολουθήσουν παρουσιάσεις και προβολές των δραστηριοτήτων.\n· Προαπαιτούμενες γνώσεις των μαθητών: Οι μαθητές/τριες έχουν μελετήσει στις προηγούμενες τάξεις (Α΄ και Β΄) ενότητες σχετικές με τα μέσα συγκοινωνίας και μεταφοράς. Οι μαθητές/τριες με βάση τις εμπειρίες τους συζητούν για το ποια μέσα μεταφοράς και συγκοινωνίες χρησιμοποιούν στις καθημερινές τους μετακινήσεις (σχολείο, γυμναστήριο, επισκέψεις σε φίλους ή συγγενείς κ.ά.), ποια μέσα συγκοινωνίας έχουν χρησιμοποιήσει στα ταξίδια τους (διακοπές, εκδρομές κ.ά.) και, τέλος, ποιο μέσο οδηγούν οι ίδιοι και ποιες διαδρομές κάνουν μ’ αυτό.\n· Απαιτούμενα βοηθητικά υλικά και εργαλεία: Κατά την υλοποίηση του σεναρίου θα χρειαστούν: ηλεκτρονικοί υπολογιστές, ένας φορητός Η/Υ για τον/την εκπαιδευτικό συνδεδεμένο με projector, εκτυπωτής, φύλλα εργασίας, βιβλίο μαθητή.\nΣτο φορητό υπολογιστή και στους σταθμούς εργασίας του εργαστηρίου πληροφορικής θα είναι εγκαταστημένα τα παρακάτω λογισμικά:\nΛογισμικό -κλειστού τύπου- «Μελέτη Περιβάλλοντος Α΄, Β΄ και Γ΄ Δημοτικού» ( της INFORMACY – εγκεκριμένο απ’ το Παιδαγωγικό Ινστιτούτο).\nΛογισμικό εννοιολογικής χαρτογράφησης Κidspiration.\nΛογισμικό Παρουσίασης (MS Power Point)\nΛογισμικό ζωγραφικής Tux Paint\nΛογισμικό δημιουργίας δραστηριοτήτων Hot Potatoes\nΠεριηγητής διαδικτύου (Internet explorer)\n· Κοινωνική ενορχήστρωση της τάξης: Στο χώρο υλοποίησης του σεναρίου θα χρησιμοποιηθεί η ομαδοσυνεργατική μέθοδος σε ομάδες 2-3 ατόμων και η μέθοδος επίλυσης προβλήματος με τη δημιουργία ενημερωτικής αφίσας. Υπάρχει άμεση εμπλοκή των μαθητών με τον Η/Υ και άρα τα οφέλη ενός σεναρίου βασισμένου στις ΤΠΕ μεγιστοποιούνται, παρόλο που ο/η εκπαιδευτικός συντονίζει τη διαδικασία. Ο/Η εκπαιδευτικός ενθαρρύνει τη συνεργασία και καθοδηγεί τους μαθητές, ώστε να ανταπεξέλθουν στις δραστηριότητες τους. Η εργασία σε ομάδες ευνοεί την αλληλοβοήθεια, την ανταλλαγή απόψεων και την αυτενεργό διερεύνηση του θέματος. Όλοι οι μαθητές αναλαμβάνουν πρωτοβουλίες, οικοδομούν τη νέα γνώση ώστε να μάθουν «πώς να μαθαίνουν» και αναπτύσσουν την κριτική σκέψη .\nΟ δάσκαλος/α δίνει σαφείς οδηγίες για την εργασία που πραγματοποιείται από τους μαθητές αλλά και το χρόνο που έχουν στην διάθεση τους για να ολοκληρώσουν την εργασία τους. Ο ρόλος του/της δασκάλου/ας, όταν οι μαθητές δουλεύουν σε ομάδες είναι υποστηρικτικός. Σε κάθε ερώτηση μαθητή ο/η δάσκαλος/α μπορεί να απαντήσει επίσης με μία ερώτηση που οδηγεί στην παραπέρα διερεύνηση.\nΩς γενικό σκοπό του σεναρίου ορίζουμε την επαφή των μαθητών με τα μέσα μεταφοράς, την επαφή τους με τον Κ.Ο.Κ για ασφαλείς μετακινήσεις και την απόκτηση οικολογικής συνείδησης λόγω της ατμοσφαιρικής ρύπανσης που προκαλούν.\nΣτόχοι σε γνωστικό επίπεδο:\n· Να διακρίνουν τα μέσα μεταφοράς. (Φύλλα εργασίας 1,2)\n· Να ταξινομούν τα μέσα συγκοινωνίας και μεταφοράς σε στεριά, θάλασσα και αέρα. (Φύλλο εργασίας 2)\n· Να εξοικειωθούν με τις βασικές πινακίδες του κώδικα οδικής κυκλοφορίας. (Φύλλα εργασίας 5,7)\n· Να αναγνωρίσουν τη σημασία τήρησης κανόνων ασφαλούς μετακίνησης και μεταφοράς. (Φύλλα εργασίας 5,7)\n· Να διαμορφώσουν υπεύθυνη στάση ως πεζοί, ως επιβάτες και ως μελλοντικοί οδηγοί. (Φύλλα εργασίας 5,7)\n· Να συγκρίνουν τα μέσα συγκοινωνίας και μεταφοράς στον άξονα του χρόνου. (Φύλλο εργασίας 2)\n· Να ονομάσουν και να καταγράψουν τα μέσα συγκοινωνίας και μεταφοράς άλλοτε και τώρα. (Φύλλα εργασίας 1,2)\n· Να συμπληρώσουν προτάσεις για το μέσο που θα ήθελαν να χρησιμοποιήσουν πραγματοποιώντας ένα φανταστικό ταξίδι. (Φύλλα εργασίας 4,6)\n· Να κάνουν μια μικρή έρευνα στην τάξη τους για το μεταφορικό μέσο που χρησιμοποιεί το κάθε παιδί για να έρθει στο σχολείο το πρωί. (Φύλλα εργασίας 1,2,4,6)\n· Να γνωρίσουν τις ανθρώπινες δραστηριότητες οι οποίες σχετίζονται με τη χρήση των μεταφορικών μέσων για μακρινές και κοντινές αποστάσεις. (Φύλλα εργασίας 1,2)\n· Να συνδέσουν την παρουσία συγκοινωνιακών και μεταφορικών δικτύων για την κάλυψη συγκεκριμένων αναγκών του ανθρώπου. (Φύλλα εργασίας 1,2,)\n· Nα κατασκευάσουν αφίσα με προτάσεις για λύση της ατμοσφαιρικής ρύπανσης. (Φύλλο εργασίας 8)\n· Να αναπτύξουν δεξιότητες επικοινωνίας και συνεργασίας, να συμμετέχουν και να εργάζονται σε ομάδες. (Φύλλα εργασίας 3,4,6)\n· Να αναπτύξουν την ικανότητα σχεδιασμού, οργανωτικότητας και ευελιξίας με την κατασκευή αφίσας. (Φύλλα εργασίας 4,6)\n· Να προβληματιστούν για τις συνέπειες της αλόγιστης χρήσης των μέσων συγκοινωνίας, ώστε να ευαισθητοποιηθούν και να αποκτήσουν οικολογική συνείδηση. (Φύλλο εργασίας 8)\n· Να τονώσουν την αυτοπεποίθηση και την αυτοεκτίμησή τους μέσα από τις ομαδοσυνεργατικές δραστηριότητες και την αυτενέργεια. (Φύλλα εργασίας 3,4,6,8)\n· Να εξοικειωθούν με τη διατύπωση συμπερασμάτων και να αναπτύξουν την κριτική τους ικανότητα. (Φύλλο εργασίας 8)\n· Να αναπτύξουν θετική στάση απέναντι στον Η/Υ ως βοηθητικό εργαλείο και δημιουργικό, καθώς και ως εργαλείο άντλησης πληροφοριών. (Φύλλα εργασίας 3,8)\n· Να εξοικειωθούν με τη χρήση των λογισμικών. (Φύλλα εργασίας 1,2,4,5,6,7,8)\n· Να αποκτήσουν ικανότητες για τη δημιουργία εννοιολογικών χαρτών. (Φύλλα εργασίας 1,2)\n· Να διαπιστώσουν τη χρησιμότητα των ΤΠΕ στην εικονοποίηση και το σχεδιασμό μέσω λογισμικών οπτικοποίησης πληροφοριών. (Φύλλα εργασίας 3,4,6,8)\n· Να απολαύσουν την εμπλοκή τους με τους υπολογιστές. (Φύλλα εργασίας 1,2,3,4,6,7,8)\n· Να αποκτήσουν ευχέρεια πρόσβασης στις πληροφορίες που παρέχονται μέσω του Διαδικτύου και των πολυμέσων. (Φύλλο εργασίας 3)\n· Να μπορούν να επεξεργάζονται στοιχειωδώς κείμενα σε Η/Υ. Να γράφουν απλές προτάσεις, να εισάγουν εικόνα σε κείμενο με τη βοήθεια του δασκάλου. (Φύλλα εργασίας 3,8)\n· Γνωριμία με το Λογισμικό Παρουσίασης. (Φύλλο εργασίας 1)\n· Γνωριμία με το Διαδίκτυο ως πηγή αναζήτησης πληροφοριών. (Φύλλο εργασίας 3)\nΗ αφόρμηση γίνεται με την προβολή στους μαθητές ενός βίντεο που παρουσιάζει διάφορα μεταφορικά μέσα, τα οποία χρησιμοποιεί ο άνθρωπος στην καθημερινή του ζωή και ακολουθεί συζήτηση. Στη συνέχεια ακολουθεί βίντεο που εστιάζει στα μεταφορικά μέσα που ο άνθρωπος χρησιμοποιούσε παλιότερα.\nΜετά το τέλος της προβολής ζητείται από τους μαθητές να συζητήσουν σε ομάδες 2-3 ατόμων και να αναφέρουν αν γνωρίζουν ή αν έχουν χρησιμοποιήσει κάποιο από αυτά.\nΣτη συνέχεια, μοιράζεται το 1ο φύλλο εργασίας που έχει δημιουργηθεί με το λογισμικό Inspiration.\nΔίνεται στους μαθητές ημιδομημένος εννοιολογικός χάρτης στον οποίο η κεντρική ιδέα είναι τα μεταφορικά μέσα τα οποία κατηγοριοποιούνται σε τρεις ομάδες: ξηράς, θάλασσας και αέρα. Στο πιο βασικό επίπεδο είναι εργαλεία για τη γρήγορη ανάπτυξη διαγραμμάτων που αποτελούνται από εικόνες (σύμβολα) συνδεδεμένες με γραμμές (συνδέσμους).\nΣκοπός της δραστηριότητας είναι α) να οπτικοποιήσουν όσα παρακολούθησαν στις προηγούμενες προβολές, αναφορικά με τα μέσα μεταφοράς και συγκοινωνίας και β) να διερευνήσουν τις σχέσεις των εννοιών μεταξύ τους και να τις οικοδομήσουν. Ενώ οι μαθητές συμπληρώνουν το χάρτη. Ο/Η εκπαιδευτικός συντονίζει τη μαθησιακή διεργασία και με κατάλληλες ερωτήσεις διευκολύνει και διαμεσολαβεί ανάμεσα στους μαθητές και στο προς γνώση αντικείμενο.\nΣτο τέλος οι μαθητές μετά από συζήτηση στην ομάδα αναζητούν τις κατάλληλες εικόνες στη βιβλιοθήκη του λογισμικού για να συνθέσουν τον εννοιολογικό τους χάρτη. Η εργασία τους θα μετατραπεί αυτόματα και σε παρουσίαση του Power Point.\nΔίνεται στους μαθητές το 2ο φύλλο εργασίας που έχει δημιουργηθεί χαρτογράφηση εννοιών με το λογισμικό Kidspiration. Οι μαθητές έχουν εξοικειωθεί με παρόμοιο λογισμικό στην προηγούμενη δραστηριότητα και είναι πιο εύκολο να δομήσουν έναν εννοιολογικό χάρτη. Καλούνται να ταξινομήσουν μεταφορικά μέσα στις κατηγορίες «άλλοτε» και «σήμερα» με άξονα το χρόνο χρήσης τους. Στον ενδιάμεσο χώρο τομής των δύο συνόλων θα τοποθετήσουν τα μέσα μεταφοράς που μπορούν να ανήκουν και στις δυο ομάδες. Με αυτό τον τρόπο έχουν μια πληρέστερη άποψη για την κατηγοριοποίηση των εννοιών. Ταυτόχρονα, θα ταξινομήσουν ένα γρήγορα κατασκευασμένο διάγραμμα σε μια σαφή ιεραρχία, να δουν ένα ιεραρχικό διάγραμμα σαν μια συνοπτική παρουσίαση κειμένου, να τοποθετήσουν αυτή την περίληψη, με ή χωρίς το διάγραμμα, σ’ ένα επεξεργαστή κειμένου ή λογισμικό παρουσίασης.\nΘα ακολουθήσει παρουσίαση των εργασιών των μαθητών για συζήτηση, εξαγωγή συμπερασμάτων και ανατροφοδότηση της νέας γνώσης με παρουσίαση Power Point των μεταφορικών μέσων άλλοτε και σήμερα.\nΟι ομάδες καλούνται να αντλήσουν πληροφορίες για συγκεκριμένο μεταφορικό μέσο από το Διαδίκτυο μέσω της μηχανής αναζήτησης της Google. Κάθε ομάδα αναλαμβάνει την περιγραφή διαφορετικού μέσου. Αφού εντοπίσουν και αξιολογήσουν τις πληροφορίες, συντάσσουν την ταυτότητα του μεταφορικού τους μέσου με τη βοήθεια του κειμενογράφου Word. Τους ζητείται να αντιγράψουν και στη συνέχεια να επικολλήσουν αυτούσια αποσπάσματα κειμένων που βρήκαν και παράλληλα να εισάγουν την εικόνα του μεταφορικού μέσου.\nΤέλος, μορφοποιούν το κείμενό τους. Καθοδηγούνται από το 3ο Φύλλο εργασίας.\nΗ δραστηριότητα επιλέχτηκε επειδή το συγκεκριμένο λογισμικό (φυλλομετρητής) είναι ανοιχτό, ευέλικτο με πληθώρα εργαλείων και πολυμέσων, έτσι ώστε να προάγεται η αυτενέργεια των μαθητών. Δημιουργούν ελεύθερα, ανάλογα με το προσωπικό τους ύφος και κάθε ομάδα είναι ελεύθερη να έχει τις δικές της επιλογές. Ο επεξεργαστής κειμένου είναι μια ειδική κατηγορία λογισμικού που χρησιμοποιείται για την παραγωγή, επεξεργασία, τροποποίηση, σελιδοποίηση και επικοινωνία κειμένων σε ψηφιακή μορφή. Σε επίπεδο εννοιών ο επεξεργαστής κειμένου συνιστά μια νέα μέθοδο γραφής, η οποία είναι ποιοτικά διαφορετική από την παραδοσιακή γραφή με χαρτί και μολύβι. Δείχνει την εξέλιξη στη γραφής, τον αναστοχασμό. Είναι υπερμεσικό εργαλείο και ευνοεί την πολυτροπικότητα. Ταυτόχρονα ασκούνται στη διεξαγωγή έρευνας και εκτίμησης πληροφοριών. Οι μαθητές στις απαντήσεις τους (καθοδηγούμενοι όπου χρειάζεται) προσπαθούν να συνυπολογίσουν όλες τις παραμέτρους: ταχύτητα, οικονομία, ασφάλεια, άνεση. Στη συνέχεια γίνεται παρουσίαση των εργασιών τις οποίες έχουν εκτυπώσει.\nΣυνεχίζουμε την 4η διδακτική ώρα με δραστηριότητα ελεύθερης έκφρασης. Οι μαθητές/τριες ζωγραφίζουν ένα ταξίδι με το αγαπημένο τους μεταφορικό μέσο. Το λογισμικό Tux Paint που θα χρησιμοποιηθεί είναι πρόγραμμα ζωγραφικής για παιδιά 3 έως 12 ετών που συνδυάζει μια εύκολη στη χρήση διεπιφάνεια, αστεία ηχητικά εφέ, και μια μασκότ καρτούν που ενθαρρύνει και καθοδηγεί τα παιδιά καθώς χρησιμοποιούν το πρόγραμμα. Στα παιδιά παρέχεται μια κενή περιοχή σχεδίασης και μια ποικιλία σχεδιαστικών εργαλείων για να βοηθηθεί η δημιουργικότητά τους. Οδηγίες χρήσης δίνονται στο 4ο Φύλλο εργασίας. Μετά την ολοκλήρωση της ζωγραφιάς κάθε ομάδα θα την εκτυπώσει για να την αναρτήσει στον πίνακα ανακοινώσεων της τάξης.\nΜόλις τελειώσουν με τη ζωγραφική τους, η κάθε ομάδα θα ασχοληθεί με το λογισμικό κλειστού τύπου που προτείνεται από το Παιδαγωγικό Ινστιτούτο για τη “Μελέτη του Περιβάλλοντος Α’-Δ’ Δημοτικού”. Αρχικά οι μαθητές εξερευνούν το περιβάλλον του λογισμικού και ενημερώνονται σε θέματα κυκλοφοριακής αγωγής και ασφαλούς μετακίνησης. Έπειτα καλούνται να ανταποκριθούν στις απαιτήσεις του 5ου φύλλου εργασίας όπου αφού πρώτα πληροφορηθούν από την τροχαία για τη σήμανση στους δρόμους, στη συνέχεια λύνουν ασκήσεις παρατήρησης και συμπλήρωσης κενών μέσα από δραστηριότητες που προσφέρονται στο λογισμικό.\nΣτο σημείο αυτό προσεγγίζεται το θέμα της ασφάλειας στη μετακίνηση πεζών και των κανόνων οδικής συμπεριφοράς των οδηγών ώστε οι μαθητές/τριες να διαμορφώσουν υπεύθυνη στάση ως πεζοί, ως επιβάτες και ως μελλοντικοί οδηγοί. Η ανατροφοδότηση και η αξιολόγηση εμπέδωσης των πληροφοριών γίνεται μέσω των δραστηριοτήτων που πραγματοποιούνται. Οι δραστηριότητες, επειδή είναι ευέλικτες και ελκυστικές, τείνουν να ξεφύγουν από τα όρια του συμπεριφορισμού και έχουν θετική ενίσχυση για τη σωστή απάντηση. Είναι έυκολο και εύχρηστο για παιδιά αυτής της ηλικίας.\nΣυνεχίζοντας, ζητάμε από τους μαθητές να οπτικοποιήσουν τα μέσα μεταφοράς στον άμεσο κόσμο τους μέσα από κινούμενη εικόνα. Αυτά μπορεί να είναι το περπάτημα, το ποδήλατο, το αυτοκίνητο, το λεωφορείο, το τρόλεϊ, το μετρό, η μοτοσικλέτα, το καράβι, το αεροπλάνο κ.λ.π. Το λογισμικό που θα χρησιμοποιηθεί είναι το MicroWorlds Pro το οποίο είναι ένα περιβάλλον ανάπτυξης εφαρμογών πολυμέσων και δημιουργίας προσομοιώσεων, με χρήση της γλώσσας προγραμματισμού Logo. Μπορεί να χειρισθεί πολυμεσικό υλικό, όπως εικόνα, video, μουσική, ήχο, κείμενο. Το συνοδεύει μια βιβλιοθήκη τέτοιου υλικού, ενώ ο χρήστης μπορεί να χρησιμοποιήσει και άλλο δικό του υλικό. Με αυτόν τον τρόπο οι μαθητές οδηγούνται στην ανάπτυξη δημιουργικής σκέψης, έχουν σαφή επικοινωνία, έχουν αποδοτική συνεργασία, χρησιμοποιούν συστηματική ανάλυση και οδηγούνται στον προοδευτικό σχεδιασμό. Για την καθοδήγησή τους ακολουθεί το 6ο φύλλο εργασίας, όπου αφού πρώτα διαβάσουν τις οδηγίες κατασκευής της εικόνας ξεκινούν την κατασκευή της.\nΗ εμπέδωση των γνώσεων της συγκεκριμένης δραστηριότητας επιτυγχάνεται με παιγνιώδη και ευχάριστο τρόπο για τους μαθητές.\nΜοιράζεται στους/ις μαθητές/τριες το 7ο φύλλο εργασίας που αφορά την αξιολόγησή τους σε γνωστικά αντικείμενα του διδακτικού σεναρίου μέσω συγκεκριμένων δραστηριοτήτων. Το λογισμικό που χρησιμοποιήθηκε είναι το Hot potatoes καθώς προσφέρει πληθώρα δραστηριοτήτων, όπως: Αντιστοίχιση, συμπλήρωση κενών, πολλαπλών επιλογών. Υπάρχουν δυνατότητες χρονομέτρου, βαθμολογίας, παροχής βοήθειας. Τα παιδιά εργάζονται ομαδικά για την επίλυση των ασκήσεων. Θα ασχοληθούν με 2 δραστηριότητες. Η πρώτη αφορά τη λύση Σταυρόλεξου με στόχο την εμπέδωση και ανατροφοδότηση του βασικού λεξιλογίου που αφορά τη θεματική ενότητα που πραγματεύτηκαν. Η δεύτερη δραστηριότητα «Σήμανση οδικής Κυκλοφορίας» αφορά την αναγνώριση βασικών πινακίδων του Κώδικα Οδικής Κυκλοφορίας ώστε να αντιλαμβάνονται τη σημασία τους στην καθημερινή ζωή.\nΣτο σημείο αυτό γίνεται σύνδεση των μέσων κυκλοφορίας με το περιβάλλον. Αφορμή για συζήτηση θα αποτελέσει μία παρουσίαση του Power Point ΜΕΣΑ ΜΕΤΑΦΟΡΑΣ ΚΑΙ ΠΕΡΙΒΑΛΛΟΝ σχετικά με την αύξηση των μέσων κυκλοφορίας και τη μόλυνση της ατμόσφαιρας. Σκοπός της παρουσίασης είναι η ευαισθητοποίηση των μαθητών/τριών σε περιβαλλοντικά ζητήματα, ο προβληματισμός και η αναζήτηση λύσεων από τους/ις ίδιους/ες. Μετά από συλλογική συζήτηση, ζητείται από τους/ις εμπλεκόμενους/ες να δημιουργήσουν μία αφίσα με την οποία θα ενημερώνουν – προτείνουν στον περίγυρό τους δράσεις και τρόπους ζωής με σκοπό την προστασία του περιβάλλοντος. Για τη δημιουργία της αφίσας θα χρησιμοποιηθεί ο κειμενογράφος Word - word art σύμφωνα με βασικές οδηγίες που δίνονται στο 8ο φύλλο εργασίας. Το συγκεκριμένο λογισμικό δίνει τη δυνατότητα να δημιουργούνται γρήγορα και διασκεδαστικά ανακοινώσεις και αφίσες. Διαθέτει πολλές επιλογές, ώστε να δημιουργούνται εργασίες με προσωπικό ύφος. Με αυτενέργεια και πρωτοβουλία επιλέγουν το θέμα, παράγουν το κείμενο και επιλέγουν γραμματοσειρές. Οι εργασίες αποθηκεύονται και εκτυπώνονται. Κατόπιν, τοιχοκολλούνται σε διάφορα σημεία του σχολείου και της γειτονιάς.\n· Το λογισμικό παρουσίασης Power Point θα χρησιμοποιηθεί σε όλη τη διάρκεια του σεναρίου.\n· Με το λογισμικό γενικής χρήσης Word θα δημιουργηθούν τα φύλλα εργασίας και θα καταγραφούν οι πληροφορίες που θα αντληθούν από το διαδίκτυο.\n· Το λογισμικό “Μελέτη του Περιβάλλοντος Α’-Δ’ Δημοτικού” θα είναι εργαλείο ανίχνευσης πρότερων γνώσεων και ενίσχυσή τους με νέες.\n· Τα λογισμικά Inspiration και Kidspiration θα είναι το μέσο για ανταλλαγή και επικοινωνία ιδεών για συλλογική κατασκευή εννοιολογικού χάρτη των μεταφορικών μέσων.\n· Το λογισμικό Hot Potatoes (JMatch και JCross ) θα χρησιμοποιηθούν για δημιουργία δραστηριοτήτων αξιολόγησης.\n· Τα λογισμικά Tux Paint και MicroWorlds Pro θα χρησιμοποιηθούν για την ελεύθερη και δημιουργική έκφραση των μαθητών.\nΤα μέλη της κάθε ομάδας για να πετύχουν αυτά που τους ζητούνται, μπορούν να επισκεφτούν συγκεκριμένους δικτυακούς τόπους (www.google.com, http://www.ξενοδοχεια.gr/transports-greece.htm, www.wikipedia.com).\nΗ αξιολόγηση γίνεται καθ’ όλη τη διάρκεια του σεναρίου μέσα από την ανάπτυξη των πρωτοβουλιών, τη συνεργασία και την επικοινωνία στο πλαίσιο των ομάδων, την ποιότητα της επιχειρηματολογίας και των διαλόγων που αναπτύσσουν προκειμένου να υποστηρίξουν τη γνώμη τους, καθώς επίσης μέσα από τα φύλλα εργασίας, τις ασκήσεις και τις δραστηριότητες που δίνονται και αναπτύσσονται από τους μαθητές καθ' όλη τη διάρκεια του σεναρίου.\nΤα παιδιά εργάζονται ομαδοσυνεργατικά με το λογισμικό “Μελέτη του Περιβάλλοντος Α’-Δ’ Δημοτικού” δημιουργώντας διάγραμμα βασικών σημείων σύμφωνα με το συμπεριφοριστικό μοντέλο. Το σενάριο θα μπορούσε να επεκταθεί και στο μάθημα της Ευέλικτης Ζώνης, στην ενότητα “Η μόλυνση του περιβάλλοντος” για να επισημανθεί “Το φαινόμενο του θερμοκηπίου” καθώς και η ευαισθητοποίηση των ανθρώπων ως προς την “Ανακύκλωση”. Χρήσιμο μπορεί να τους φανεί και το ακόλουθο βασικό λεξιλόγιο:\nΜέσα συγκοινωνίας, μέσα μεταφοράς, τροχοφόρα, δίτροχα, τρένο, μετρό, τραμ, τρόλεϊ, βυτιοφόρο, , πλοίο, ταχύπλοο, αεροπλάνο, ελικόπτερο, ποδήλατο, πεζός, οδηγός, Κώδικας οδικής Κυκλοφορίας (ΚΟΚ), ατυχήματα, κυκλοφοριακή αγωγή, τροχονόμος, σχολικός τροχονόμος, διάβαση πεζών\nΒιβλίο Μαθητή, Γ’ Δημοτικού, Οργανισμός Εκδόσεως Διδακτικών Βιβλίων, 2010, Αθήνα\nΒιβλίο Δασκάλου, Γ’ Δημοτικού, Οργανισμός Εκδόσεως Διδακτικών Βιβλίων, 2010, Αθήνα\nΜατσαγγούρας Γ. Ηλίας, Η σχολική τάξη (τόμος Α’), 2001, Αθήνα\nwww.google.com (μέσα μαζικής μεταφοράς Λεμεσού)


Θοδωρής Ιακωβίδης: Με δάκρυα στα μάτια το «αντίο» του στην άρση βαρών - «Συγγνώμη αν κάποιοι νομίζουν ότι το βάζω στα πόδια» | Znews\nΘοδωρής Ιακωβίδης: Με δάκρυα στα μάτια το «αντίο» του στην άρση βαρών – «Συγγνώμη αν κάποιοι νομίζουν ότι το βάζω στα πόδια»\nΈντονα φορτισμένος ο αρσιβαρίστας\nΙδιαίτερα φορτισμένος ήταν στο τέλος της εμφάνισής του στην κατηγορία των 96 κιλών στην άρση βαρών ο Θοδωρής Ιακωβίδης καθώς ανακοίνωσε ότι η διοργάνωση του Τόκιο είναι η τελευταία της καριέρας του.\nΜε λυγμούς και τρεμάμενη φωνή ο πρωταθλητής μίλησε στην κάμερα της ΕΡΤ και εξήγησε τους λόγους που αποχαιρετά την ενεργό δράση τονίζοντας πως πλέον δεν αντέχει άλλο αυτή την κατάσταση, όπως είπε χαρακτηριστικά, αναφερόμενος σε θέματα οικονομικού χαρακτήρα.\n«Συγγνώμη για το τρέμουλο στη φωνή. Είναι οι τελευταίες μου στιγμές στην εθνική ομάδα. Η επίδοση δεν αντικατοπτρίζει το 100% των δυνατοτήτων μου. Αντιμετώπισα κάποια προβλήματα τραυματισμού. Πέρασα ένα μήνα βαριά με προπόνηση. Δεν έχω παράπονο. Έκανα παραπάνω από αυτά που έκανα στην προπόνηση τις τελευταίες ημέρες. Δεν είχα πολύ προπόνηση στα πόδια μου. Στο τέλος ήθελα να κάνω μια προσπάθεια πέρα από τις δυνατότητές μου αλλά δεν βγήκε» ανέφερε.\n«Συγγνώμη αν κάποιοι νομίζουν ότι το βάζω στα πόδια, αλλά έχω κουραστεί πολύ. Δεν αντέχω άλλο αυτή την κατάσταση. Είναι πολύ λυπητερό να ντρέπεσαι να πας στον φυσιοθεραπευτή γιατί δεν σου παίρνει λεφτά επειδή ξέρει την κατάστασή σου. Κι εγώ δεν το αντέχω άλλο αυτό. Θέλω να σταματήσω. Να ηρεμήσω. Και το μόνο που θέλω αυτή τη στιγμή είναι να γυρίσω στους δικούς μου, την οικογένειά μου, τους φίλους μου, να τους αγκαλιάσω και να τους πω ότι αυτοί ήταν το κίνητρό μου όλα αυτά τα χρόνια για να συνεχίζω».


ΤΡΕΛΟ-ΓΙΑΝΝΗΣ: Η ΜΑΝΑ ΤΟΥ ΤΕΛΕΥΤΑΙΟΥ ΑΥΤΟΚΡΑΤΟΡΑ\nΈτσι "σαν έτοιμη από καιρό", στα 19 της χρόνια (τέλη του 1390) παντρεύτηκε τον Μανουήλ Β' Παλαιολόγο, λίγους μήνες πριν γίνει Αυτοκράτορας.\nΗ ζωή της δεν ήταν εύκολη καθώς στο πλευρό του συζύγου της υπέφερε πολλούς εξευτελισμούς, στην απεγνωσμένη του προσπάθεια να βρει τρόπους σωτηρίας της ετοιμοθάνατης Αυτοκρατορίας (αναζητώντας συμμάχους ανάμεσα σε αλλόθρησκους αλλά και στα -κατ' όνομα- χριστιανικά κράτη της Δύσης).\nΤο ζεύγος των Βασιλέων έζησε μαζί 35 χρόνια και ο Θεός τους χάρισε οκτώ παιδιά που τα ανέθρεψαν "εν παιδεία και νουθεσία Κυρίου". Έξι αγόρια από τα οποία τα δύο ανέβηκαν στον αυτοκρατορικό θρόνο, ο Ιωάννης Η' και ο Κωνσταντίνος ΙΑ', ο τελευταίος θρυλικός αυτοκράτορας. Ο Θεόδωρος, ο Δημήτριος και ο Θωμάς διετέλεσαν δεσπότες του Μυστρά, και ο Ανδρόνικος της Θεσσαλονίκης. Επίσης δύο κορίτσια, τα οποία όμως πέθαναν σε μικρή ηλικία.\nΟ σύζυγός της αφού παρέδωσε τον θρόνο στον πρωτότοκο Ιωάννη, δύο μήνες πριν τον θάνατό του (29 Μαρτίου 1425), απεσύρθη στη Μονή του Παντοκράτορος στην Κωνσταντινούπολη, όπου εκάρη μοναχός με το όνομα Ματθαίος.\nΗ ίδια, μετά το θάνατο του συζύγου της έγινε μοναχή (1425) στη Μονή της κυράς Μάρθας, με το όνομα Υπομονή.\nΣτην Κωνσταντινούπολη είχε συνδεθεί με την Ι. Μ. του Τιμίου Προδρόμου της Πέτρας, όπου φυλαγόταν το ιερό λείψανο του οσίου Παταπίου του θαυματουργού, στον οποίο η αγία Υπομονή έτρεφε ιδιαίτερη ευλάβεια. Η Μονή είχε ιδρυθεί από τον συνασκητή του οσίου Παταπίου στην Αίγυπτο, όσιο Βάρα, έξω από την πύλη του Ρωμανού πριν από το 450 μ.Χ.\nΜε την συμβολή της αγίας ιδρύθηκε στη Μονή γυναικείο γηροκομείο με την επωνυμία "Η ελπίς των απηλπισμένων".\nΕτάφη στη μονή του Παντοκράτορα στην Κωνσταντινούπολη. Εκεί ετάφησαν ο αυτοκράτορας σύζυγός της και 3 από τα παιδιά τους.\nΜετά την άλωση της Κωνσταντινούπολης από τους Οθωμανούς το 1453, ο Αγγελής Νοταράς, συγγενής του αυτοκράτορα (ανιψιός της Αγίας Υπομονής) μετέφερε στο βουνό Γεράνεια στη Νότια Ελλάδα (κοντά στην Αθήνα) και έκρυψε το λείψανο του Αγίου Παταπίου σε μια σπηλιά, κοντά στην πόλη Θέρμαι (το σημερινό Λουτράκι) που ήταν ήδη ασκητήριο μοναχών από τον 11ο αιώνα μ.Χ.\nΣτο σπήλαιο αυτό βρέθηκε Βυζαντινή αγιογραφία της Αγίας Υπομονής και η αγία κάρα της. Εκεί χτίστηκε το 1952 από τον γέροντα Νεκτάριο Μαρμαρινό το μοναστήρι του Αγ. Παταπίου όπου φυλάσσεται και η σεπτή κάρα της Αγίας Υπομονής.\nΕπιλεκτικά καταχωρούμε ένα συμβάν που περιγράφει την θαυμαστή εμφάνισή της και θεραπεία κάποιου ασθενή.\nΗ Αγία Υπομονή εμφανίσθηκε ως μοναχή σε κάτοικο των Αθηνών που εργαζόταν σε ταξί. Το σταμάτησε και ζήτησε να κατευθυνθεί προς το Λουτράκι.\nΚαθ' οδόν, η μοναχή που φορούσε ένα κουκούλι με κόκκινο σταυρό τον ρώτησε:\n"Γιατί είσαι μελαγχολικός;" Εκείνος δεν δίστασε να ομολογήσει όλη την αλήθεια. Μετά τον ρώτησε αν θέλη να τον σταυρώσει για να γίνει καλά και εκείνος δέχθηκε. Σε λίγο όμως τον έπιασε υπνηλία και παρακάλεσε την μοναχή να σταθούν λίγο για να μην σκοτωθούν.\nΕίχαν φθάσει κοντά στα διόδια και εύκολα θα έβρισκαν άλλο ταξί αν εκείνη βιαζόταν. Σταμάτησε στην άκρη του δρόμου και τον πήρε ο ύπνος. Όταν ξύπνησε διαπίστωσε ότι τα χέρια του είχαν γίνει καλά, αλλά η μοναχή είχε εξαφανιστεί. Ρώτησε τους ανθρώπους των διοδίων μήπως είδαν κάποια μοναχή εκεί κοντά, αλλά κανείς δεν την είχε δει.\nΤότε συγκλονισμένος γύρισε στο ταξί και κατάλαβε ότι κάποια αγία ήταν κι' έγινε άφαντη. Κατευθύνθηκε μετά στον γιατρό του και του διηγήθηκε το περιστατικό. Την στιγμή εκείνη, έπεσε το μάτι του σε μια εικόνα που ήταν κρεμασμένη στον τοίχο του ιατρείου. Πετάχτηκε απ' το κάθισμά του και φώναξε : "Αυτή ήταν".\nΕκ των υστέρων γίνηκε γνωστό ότι η ημέρα που γίνηκε το θαύμα ήταν 13 Μαρτίου, ημέρα που η αγία γιορτάζει.\nΑς προσευχηθούμε, στις 29 κάποιου Μάη, να αξιωθούμε να μεταφέρουμε την τίμια κάρα της στην Πόλη που αγάπησε και στο βυζαντινό μοναστήρι του Παντοκράτορα.


Νέες κυρώσεις των ΗΠΑ και της ΕΕ κατά της Ρωσίας | Liberal.gr\nΠαρασκευή 15 Μαρτίου 2019, 20:38 - Τελευταία ενημέρωση: 20:50\nΣτην επέκταση των κυρώσεων κατά της Ρωσίας για το ζήτημα της Ουκρανίας προχώρησαν την Παρασκευή οι ΗΠΑ, θέτοντας επιπλέον οικονομικούς περιορισμούς σε έξι αξιωματούχους και οκτώ επιχειρήσεις.\nΣυγκεκριμένα, οι ΗΠΑ σε συνεργασία με την Ευρωπαϊκή Ένωση και τον Καναδά επέβαλαν σήμερα νέες κυρώσεις κατά Ρώσων υπευθύνων και ρωσικών οντοτήτων για «τη συνέχιση της επιθετικότητάς τους στην Ουκρανία», σύμφωνα με ανακοίνωση του αμερικανικού υπουργείου Οικονομικών.\nΜάλιστα, λίγα λεπτά μετά τη γνωστοποίηση της αμερικανικής απόφασης, η κυβέρνηση του Καναδά ανακοίνωσε, από την πλευρά της, την επιβολή οικονομικών περιοριστικών μέτρων σε 114 Ρώσους αξιωματούχους και 15 ρωσικές οντότητες.\n«Καλούμε τη Ρωσία να παραδώσει στην Ουκρανία τα πλοία που κατασχέθηκαν και τα μέλη των πληρωμάτων που κρατούνται, όπως και να σεβαστεί την κυριαρχία και την ακεραιότητα του εδάφους της Ουκρανίας» αναφέρει χαρακτηριστικά το αμερικανό υπουργείο Εξωτερικών.\n«Η Ρωσία κατηγορείται επίσης γιατί συνεχίζει την κατοχή της στην Κριμαία, ενώ το Κρεμλίνο υποστήριξε επίσης παράνομες εκλογές που διεξήχθησαν από τους Ουκρανούς αυτονομιστές στις 11 Νοεμβρίου 2018», προσθέτει το αμερικανικό υπουργείο Οικονομικών.


Γιατί αλλάζουν τα thumbnails στις σειρές του Netflix; | Περιοδικό ΚινητάΝέα\nΑρχική Ειδήσεις Γιατί αλλάζουν τα thumbnails στις σειρές του Netflix;\nΤο Netflix διαθέτει έναν κατάλογο χιλιάδων σειρών και ταινιών για παρακολούθηση. Με τόσο πολύ περιεχόμενο για να διαλέξετε, μπορεί να είναι δύσκολο να αποφασίσετε σε ένα μόνο πράγμα που μπορείτε να παρακολουθήσετε. Το Netflix βοηθά τους θεατές να διαλέξουν, μέσω της εξατομίκευσης. Ένας ιδιαίτερα αποτελεσματικός τρόπος που η εταιρεία το κάνει αυτό είναι μέσω προσαρμοσμένων μικρογραφιών.\nΤο Netflix δεν χρησιμοποιεί μόνο μία αφίσα μιας ταινίας ή μιας σειράς στο thumbnail. Χρησιμοποιεί έναν αλγόριθμο τραβώντας στιγμιότυπα υψηλής ανάλυσης από μια σειρά ή μια ταινία. Στη συνέχεια, πραγματοποιεί δοκιμές για να καθορίσει σε τι είναι πιο πιθανό να κάνουν κλικ οι διάφοροι συνδρομητές.\nΈτσι, αν βλέπετε περισσότερες ρομαντικές ταινίες οι μικρογραφίες μιας σειράς μπορεί να μοιάζουν πιο ρομαντικές, ενώ αν βλέπετε περισσότερα θρίλερ οι μικρογραφίες θα είναι σκοτεινές και τρομακτικές.\nΟ στόχος του Netflix είναι να ωθήσει τους θεατές να βλέπουν το περιεχόμενό του για όσο το δυνατόν περισσότερο, και η προσαρμογή των μικρογραφιών είναι μόνο ένας από τους πολλούς ]τρόπους που το κάνει αυτό.\nΠροηγούμενο άρθροΠαιχνίδια τύπου Squid Game λαμβάνουν χώρα στη Ν. Κορέα, φυσικά χωρίς την ίδια κατάληξη\nΧάκερ χρησιμοποίησαν το Tinder για να μπουν σε iPhone, κλέβοντας Bitcoin...


Ρολάν Γκαρός: Πρόκριση για τη Μαρία Σάκκαρη | Euronews\nΚαλή αρχή έκανε η Μαρία Σάκκαρη στο Ρολάν Γκαρός. Η 22χρονη Ελληνίδα πρωταθλήτρια, που βρίσκεται στο Νο 39 της παγκόσμιας κατάταξης, νίκησε στην πρεμιέρα του φημισμένου τουρνουά που διεξάγεται στο Παρίσι, την 32χρονη Μάντι Μινέλα από το Λουξεμβούργο (Νο 307 στον κόσμο) με 7-6, 6-2 και προκρίθηκε στον 2ο γύρο της διοργάνωσης.\nΗ νίκη της Σάκκαρη ήλθε πιό δύσκολα του αναμενομένου. Στο πρώτο σετ προηγήθηκε 2-0, όμως η Μινέλα πήρε διαδοχικά πέντε γκέιμ και απέκτησε προβάδισμα. Η Σάκκαρη αντέδρασε άμεσα, πήγε το σετ στο 5-5 και στο τάϊ μπρέϊκ αν κι έχανε με 3-0, επικράτησε με 7-5, παίρνοντας πλεονέκτημα για την συνέχεια με 7-6 στα γκέιμ, μετά από μία ώρα και επτά λεπτά.\nΣτο δεύτερο σετ, η Ελληνίδα τενίστρια ήταν πιό αποφασισμένη κι εκμεταλλεύθηκε την κόπωση της αντιπάλου της. Πήρε από την αρχή το προβάδισμα και μετά από 49 λεπτά τελείωσε τον αγώνα με 6-2 σετ.\nΑξίζει να σημειωθεί, ότι οι δύο αθλήτριες αναμετρήθηκαν πρόσφατα στο Τατόϊ και στο πλαίσιο του Fed Cup, με την Σάκκαρη να επικρατεί άνετα στο μπαράζ ανόδου με 6-0, 6-1. Επόμενη αντίπαλος της Σάκκαρη, θα είναι η 29χρονη Ισπανίδα Κάρλα Σουάρεθ Ναβάρο (Νο 23), που επεβλήθη άνετα της 20χρονης, Άνα Κόνιουχ (Νο 104) από την Κροατία με 6-0, 6-1.\nΞεκίνησε το Wimbledon με νίκη της Μαρίας Σάκκαρη


DailyPharmaNews.gr Θέμα και πάλι με τους Σταυρούς των φαρμακείων\nΘέμα και πάλι με τους Σταυρούς των φαρμακείων\nΟ Φαρμακευτικός Σύλλογος Αττικής καλεί τους φαρμακοποιούς να σβήνουν το φως των σταυρών των φαρμακείων τους, όταν αυτά βρίσκονται εκτός ωραρίου λειτουργίας καθώς σε άλλη περίπτωση δημιουργούνται προβλήματα στις σχέσεις του Συλλόγου με τους Δήμους κλονίζοντας την επιχειρηματολογία των φαρμακοποιών ότι οι σταυροί δεν αποτελούν διαφημιστικό μέσο αλλά σηματοδοτούν την ύπαρξη λειτουργούντος φαρμακείου, όπως προβλέπει ο νόμος.\nΤο θέμα έθεσε με ανάρτησή του στο fb ο πρόεδρος του Φαρμακευτικού Συλλόγου Αττικής κ. Κώστας Λουράντος, σημειώνοντας ότι η τήρηση της νομοθεσίας αποτελεί «όπλο» του Συλλόγου απέναντι στην επιμονή των διαφόρων αρμοδίων να εξαφανιστούν οι Σταυροί.\nΣυγκεκριμένα ο κ. Λουράντος αναφέρει τα εξής:\nΈχουμε τονίσει επανειλημμένως, πως οι σταυροί των φαρμακείων δεν αποτελούν διαφημιστικό μέσον αυτών, αλλά σημείο ύπαρξης ΛΕΙΤΟΥΡΓΟΥΝΤΟΣ φαρμακείου!\nΑυτό έχουμε δηλώσει και στους Δήμους που ζητούν την καθαίρεση τους από τους στύλους και αυτό είναι το όπλο μας απέναντι στην επιμονή των διαφόρων αρμοδίων στην εξαφάνιση τους!\nΔυστυχώς, ορισμένοι συνάδελφοι δεν αντιλαμβάνονται ότι οι αναμμένοι σταυροί, όταν τα φαρμακεία τους είναι κλειστά, προκαλούν μεγάλο πρόβλημα στο Σύλλογο και ακυρώνουν τα επιχειρήματα του!\nτα κλειστά φαρμακεία οφείλουν να έχουν σβηστούς τους σταυρούς και τις πινακίδες, διαφορετικά λειτουργούν ως διαφημιστικά μέσα και παραπλανούν τους πολίτες που ψάχνουν για διανυκτερεύον φαρμακείο!\nΣτο Σύλλογο φθάνουν συνεχώς καταγγελίες και μάλιστα πρόσφατα μία από αυτές κοινοποιήθηκε στο Υπουργείο Υγείας και σε άλλους αρμόδιους παράγοντες!\nΑς είμαστε λοιπόν προσεκτικοί, γιατί ορισμένοι θα πάρουν στο λαιμό τους όλο τον κλάδο! Ας είμαστε προσεκτικοί επίσης στα ηλεκτρονικά μηνύματα που εκπέμπουμε μέσω των αναμμένων σταυρών διότι όπως είπαμε ο σταυρός δεν είναι προωθητικό μέσον πώλησης, αλλά σημείο αναφοράς ΛΕΙΤΟΥΡΓΟΥΝΤΟΣ και μόνο φαρμακείου!»\nΤο θέμα των Σταυρών των φαρμακείων έρχεται από καιρό σε καιρό στην επικαιρότητα. Παλιότερα το θέμα είχε να κάνει κατά κύριο λόγο με το ποιος έχει δικαίωμα να χρησιμοποιεί τον Σταυρό, καθώς υπήρχαν περιπτώσεις μη φαρμακοποιών που τον χρησιμοποιούσαν, πιο πρόσφατα με την τήρηση των προϋποθέσεων που ορίζει η νομοθεσία που στο μεταξύ έγινε αυστηρότερη.


Ψυγεία - vivaxhellas Ψυγεία - vivaxhellas\nΗ VIVAX δραστηριοποιείται στην δημιουργία ψυγειοκαταψυκτών , δίπορτων ψυγείων, mini bar και καταψυκτών. Τα ψυγεία της VIVAX χαρακτηρίζονται απο την υψηλή τους ενεργειακή τους κλάση, την άριστη ποιότητα τους την οποία η VIVAX είναι σε θέση να εγγυάται.\nΟι ψυγειοκαταψύκτες VIVAX καλύπτουν πλήρως τις ανάγκες μιας οικογένειας αλλά και όχι μόνο με την εξελιγμένη τους τεχνολογία, την ενεργειακή τους κλάση και τις απο. Επιπλέον ομορφαίνουν τον χώρο σας με το πανέμορφο Design τους.\nΤα δίπορτα ψυγεία χρησιμοποιούνται λόγω του μεγέθους τους σαν επιπλέον αποθηκευτικός χώρος στα δωμάτια των νοικοκυριών, σε επαγγελματικούς χώρους για την κάλυψη των αναγκών των υπαλλήλων και κυρίως στα σπίτια φοιτητών και ζευγαριών που δεν έχουν χρειάζονται μεγάλους αποθηκευτικούς χώρους, σαν οικονομική λύση.\nVIVAX Δίπορτο ψυγείο DD - 207 S\nΤα mini Bar χρησιμοποιούνται λόγω του μικρού τους μεγέθους σαν επιπλέον αποθηκευτικός χώρος στα δωμάτια των νοικοκυριών, σε επαγγελματικούς χώρους για την κάλυψη των αναγκών των υπαλλήλων και κυρίως στα δωμάτια των ξενοδοχείων.\nVIVAX καταψύκτης κάθετος


Mauvaises Nouvelles Des Etoiles: 2016\nΘυμάμαι τώρα που γράφω αυτές τις γραμμές κάποιες πρώτες αντιδράσεις στην κυκλοφορία του ομώνυμου τραγουδιού. Παρακμή έλεγε ο ένας, αντιγραφή Radiohead έλεγε ο άλλος, γενικά αισθανόσουν εκτός πραγματικότητας, γιατί μουσικά επρόκειτο για ό,τι πιο περιπετειώδες, εφευρετικό και full-on ανανεωτικό έκανε ο Bowie από τα χρόνια του "Outside". Κανείς από εμάς όμως δεν είχε καταλάβει πως ο David Bowie έστηνε μια τελευταία performance από τον θάνατο του, τον οποίο μετέτρεψε σε conceptual art για να μας αποχαιρετήσει. Με άλλα λόγια, το μεγαλείο του καλλιτέχνη συνάντησε το ανθρώπινο αντίστοιχο του. Και αυτή η συνάντηση ήταν τόσο καρποφόρα, τόσο ουσιαστική, που δε θα μπορούσε να είχε έρθει παρά μόνο λίγο πριν το τέλος.\nΑναρτήθηκε από Άκης Καπράνος στις 11:31 π.μ. Δεν υπάρχουν σχόλια:\nΕτικέτες Best albums of 2016, David Bowie\n2 - Nick Cave “Skeleton tree” (Bad Seed ltd)\nΌχι πως χρειαζόταν να το εξηγήσω από την αρχή, αλλά τούτη εδώ η λίστα δεν αποτελεί κάποιο ευαγγέλιο, ούτε έχει, επιτηδευμένα, μια "διογκωμένη" ματιά. Αυτοί είναι οι δίσκοι που με άγγιξαν περισσότερο φέτος. Και δε ξέρω τι θέση θα είχε στη λίστα το "Skeleton Tree", ένας δίσκος για την απώλεια ενός παιδιού, αν δεν ήμουν πατέρας ο ίδιος. H φάση είναι πως ο Nick Cave θα μπορούσε να περιμένει. Να αφήσει το χρόνο να κυλίσει μέχρι ένα επόμενο άλμπουμ. Μετά το θάνατο του 15χρονου γιου του, σίγουρα δεν ήταν πολλοί εκείνοι που περίμεναν να τον δουν σύντομα στη σκηνή. Μπορούσαμε να περιμένουμε. Να πάρει κάποια χρόνια μακριά μας για να θρηνήσει, να περάσει χρόνο με την οικογένειά του, με τους δικούς του, με την απώλεια. Επέλεξε να μη το κάνει. Και νομίζω πως πρέπει να τον ευχαριστήσουμε γι αυτό. Τούτη η σπαρακτική καταγραφή θλίψης γέννησε το πιο στοιχειωμένο άλμπουμ του. Και απο κει που πάντα αναζητούσε έμπνευση στο θάνατο, τώρα, ως άμεσα "εμπλεκόμενος" παρατηρητής, αφήνει στην άκρη το χιούμορ και την αυθάδεια, σε ένα συνταρακτικό ταξίδι συμφιλίωσης με ό,τι πιο τραγικό μπορεί να συμβεί σ' έναν άνθρωπο. Και πολλά είπα, νομίζω.\nΑναρτήθηκε από Άκης Καπράνος στις 11:24 π.μ. Δεν υπάρχουν σχόλια:\nΕτικέτες Best albums of 2016, Nick Cave\n3 - Leonard Cohen “You Want It Darker” (Sony)\nΛίγο μεταξύ μας, το λέγαμε. Ρε σεις, ωραία τα άλμπουμ που βγάζει τελευταία ο Leonard Cohen, αλλά αισθάνεσαι λίγο σα να συνομιλείς με έναν καλοσυνάτο γέρο σοφό. Γιατί ήμαστε κι εμείς που εκτιμήσαμε πολύ αυτή την δυστοπική ματιά πάνω στην ανθρωπότητα, όπως αυτή εκφράστηκε από τον ίδιο στα μέσα της δεκαετίας του '80. Πείτε το βιωματικό κόλλημα ρε παιδί μου, μας έθρεψε αυτό, οδηγώντας μας κάπου που, εκείνα τα χρόνια, δύσκολα θα πηγαίναμε από μόνοι μας. Το πιο πικρό αστείο όμως, μας το φύλαξε για το τέλος: Με αφορμή τον επικείμενο θάνατο του, στήνει μαζί με το γιο του ένα "αντίο" κοιτάζοντας κατάματα τόσο τη ζωή του όσο και το μεγάλο κενό μπροστά. Που εκεί τελικά, μας λέει, υπάρχει ένα φως. Βαθιά στο τέλος της γραμμής. Αρκεί να προλάβεις να ζήσεις πριν πεθάνεις.\nΑναρτήθηκε από Άκης Καπράνος στις 11:14 π.μ. Δεν υπάρχουν σχόλια:\nΕτικέτες Best albums of 2016\n4 - Ital Tek “Hollowed” (Planet Mu)\nΈχω τον Vangelis στη λίστα, έχω και τον Jon Hopkins σε μια προηγούμενη, σκάει και αυτό το άλμπουμ με τον Ital Tek να αφήνει λίγο τους dance ρυθμούς για να φτιάξει ένα διαστημικό dubstep που κυριολεκτικά αψηφεί τη βαρύτητα. Ένας ηλεκτρονικός ήχος δηλαδή, άκρως συναισθηματικός και, με έναν απροσδιόριστο τρόπο, σχεδόν "βιωματικός". Κάπου πέτυχα και τον όρο "chillwave" αλλά, στ' αλήθεια, δεν έχει και πολύ σημασία ο στυλιστικός προσδιορισμός του. Το "Hollowed" είναι ένας δίσκος που προκαλεί τη φαντασία του ακροατή του. Ένας δίσκος δηλαδή που του επιτρέπει να ονειρευτεί. Σπάνιο στις μέρες μας, I tell you.\nΑναρτήθηκε από Άκης Καπράνος στις 11:06 π.μ. Δεν υπάρχουν σχόλια:\nΕτικέτες Best albums of 2016, electronic\n5 - Οδός 55 (άτιτλο) (Self Released)\nΌταν βιώνεις την αστική μιζέρια από πρώτο χέρι, σε μια Ελλάδα μεταπολιτευτική, απογυμνώνεις τους μελωδικούς δρόμους και καταγράφεις την πραγματικότητα σου αναζητώντας την ποίηση εκεί που οι άλλοι φτύνουν. Όταν όμως έρχεσαι 30 χρόνια μετά, να μιλήσεις για το εξίσου γκρίζο σήμερα, τότε επιστρέφεις σε αυτές τις μουσικές αναφορές (και αναφέρομαι στην Ελληνική σκηνή του new-wave και post-punk των 80s - όχι πως οι αναφορές στην διεθνή "ιστορία" του χώρου απουσιάζουν) και εντοπίζεις μέσα τους μια επική συχνότητα που τελικά αναδεικνύει και την ευαισθησία που μας ξέφευγε τότε, αλλά και την πικρία που, αποτυχημένα, κάνουμε πως αγνοούμε. Δίσκος - ογκόλιθος.\n6 - King Dude “Sex” (Van Records)\nΜεγάλο τσογλάνι ο Thomas Jefferson Cowgill. To "Sex" είναι όσο χοντροκομμένα προκλητικό όσο και ο τίτλος του, αλλά είναι αυτή ακριβώς η στάση που κάνει το ατμοσφαιρικό deathrock του να σουλατσάρει έτσι αγέρωχο από τους διαδρόμους των Dead Moon και των Cramps σε αυτούς της βρετανικής ψυχεδέλειας και του dark wave, δίχως ποτέ να αισθάνεσαι εκτός - ηχητικού - τόπου. Ένα εριστικό βλέμμα, ίδιο με αυτό που συναντάς στους πιο "κινηματογραφικούς" ήρωες του αρχέγονου rock'n'roll δηλαδή. Τι άλλο να ζητήσει κανείς;\n7 - The Drones “Feelin Kinda Free”Death Grips “Bottomless pit” (Third Worlds - Harvest)\nΕίναι γεγονός πως η μουσική σκηνή της Αυστραλίας παραμένει ένας ενεργός μουσικός τόπος γεμάτος νέους ήχους, περιπετειώδεις τάσεις και εκπλήξεις. Οι The Drones όμως, με το τόσο χαρακτηριστικό garage rock των πρώιμων ηχογραφήσεων τους, επέδειξαν μια μοναδική εξέλιξη μέσα στα χρόνια που ακολούθησαν - ενίοτε και σε σχεδόν avant-garde μονοπάτια, διατηρώντας όμως ανέπαφη μια αλητεία που επιβιώνει δίπλα στις πιο περίτεχνες ενορχηστρώσεις. Λίγο πιο μακριά από το οργανικό feeling του προηγούμενου εκπληκτικού "I see seaweed" (βλέπε: Καλύτερος δίσκος του 2014), με ηλεκτρονικά στοιχεία εφευρετικά όσο και παράφωνα και στίχους επίμονα εξομολογητικούς, το "Feelin kinda free" (τι τίτλος!) εσωκλείει τη σταθερή ματιά τους απέναντι στην ανθρωπότητα, αυτή τη φορά λίγο πιο "σοβαρή", λίγο πιο αποφασισμένη. Εννοείτε πως δεν το βάζεις να παίξει για να καλοπεράσεις. Αλλά για να εκτιμήσεις αυτή την ποιητική ειλικρίνεια.\nΑναρτήθηκε από Άκης Καπράνος στις 10:45 π.μ. Δεν υπάρχουν σχόλια:\nΕτικέτες Best albums of 2016, The Drones\n8 - Radiohead “A moon shaped pool” (XL Recordings)\nΑναρτήθηκε από Άκης Καπράνος στις 10:35 π.μ. Δεν υπάρχουν σχόλια:\nΕτικέτες Best albums of 2016, Radiohead\n9 - Bölzer “Hero” (Iron Bonehead)\nΣτο χώρο του ακραίου metal, κανείς δεν το πήγε μακρύτερα από τους Ελβετούς Bölzer. Όχι επειδή ανακάλυψαν νέα επίπεδα αγριότητας, ούτε επειδή αποδόμησαν πλήρως το ιδίωμα για να το ξαναχτίσουν. Η σταθερή ματιά απέναντι στο Έπος υπάρχει και εδώ, όπως υπάρχει στα σπουδαία άλμπουμ του ιδιώματος. Τι αλλάζει λοιπόν εδώ; Το συναισθηματικό κέντρο βάρους, που είναι λίγο μετατοπισμένο. Ο Ήρωας εδώ δε διακατέχεται από έναν κάποιο ευγενή ρομαντισμό. Η πίκρα του βάζει φρένο στις "τραγουδιστές" μελωδίες και τις αρχαϊκές συγχορδίες. Πλήκτρα δεν υπάρχουν, και τα - λίγα, αλλά προσεκτικά - μελωδικά φωνητικά ακούγονται περισσότερο σαν λυγμούς. Και στο επίκεντρο μια απολύτως επιβλητική Κιθάρα που ακούγεται σαν ζωντανός οργανισμός. Είπαμε, κανείς δεν το πήγε μακρύτερα φέτος.\nΑναρτήθηκε από Άκης Καπράνος στις 10:29 π.μ. Δεν υπάρχουν σχόλια:\nΕτικέτες 2016, Best albums of 2016, Bölzer\n10 - Κτίρια Τη Νύχτα “Συγκεκριμένα Διαμερίσματα” (Inner Ear)\n"Με ποιους είσαι ρε; Με μας ή με τους άλλους;"\nΚάθε τραγούδι αυτού του σπουδαίου δίσκου μοιάζει να συγκρατείται μετά βίας όρθιο, ένα στάδιο πριν την αποσύνθεση. Μέχρι όμως να φτάσουμε στο τέλος τους, κάθε φορά, μας αποκαλύπτεται μια λυτρωτική αμεσότητα. Μιλάμε δηλαδή για μια τέχνη που κατέχουν μονάχα οι μεγάλοι τραγουδοποιοί. Και η αλήθεια είναι πως για τα "Συγκεκριμένα Διαμερίσματα", με την πικρή - και εξίσου τρυφερή - ειρωνεία και την αφηγηματική τους νοσταλγία ("Οι συμμαθητές μου / που θα γίνουν κι αυτοί / σαν εκείνους που σήμερα μισούνε" ακούγεται στο "Καθώς Ξημερώνει Η Δευτέρα"), θα μπορούσαν να ειπωθούν πολλά. Οι χαρακτηριστικές αναφορές τους άλλωστε (από τους Στέρεο Νόβα και τις Τρύπες μέχρι το Διονύση Σαββόπουλο αλλά και ολόκληρο το αθηναϊκό new-wave ρεύμα των 80s) μοιάζουν να στοιχειοθετούν μια εντυπωσιακή λίστα. Προσωπικά "ακουσα" μέχρι και Al Kooper εδω μέσα. Το επιμύθιο όμως μένει σταθερά ίδιο, ό,τι κι αν ειπωθεί: αυτός ο δίσκος ανήκει στις κορυφές της σύγχρονης ελληνικής μουσικής σκηνής. Και περιμένω να περάσω πολλά χρόνια μαζί του, καθώς θα μεγαλώνουμε παρέα.\nΑναρτήθηκε από Άκης Καπράνος στις 10:20 π.μ. Δεν υπάρχουν σχόλια:\n11 - Swans “The Glowing Man” (Young God Records)\nΜαζί με τους Ulver (που επίσης έβγαλαν ωραίο δισκο φέτος), οι Swans πρέπει να είναι η πιο περιπετειώδης (και επαρκώς προβεβλημένη) μπάντα στο σημερινό μουσικό στερέωμα: Από τις απάνθρωπες θορυβώδεις εκρήξεις των πρώτων κυκλοφοριών τους, στην υπόκωφη - και, ακριβώς γι αυτό, αβάσταχτη - μελαγχολία που έφερε στη μπάντα η άφιξη της Jarboe και, απο κει, στα επιβλητικά ηχητικά τείχη των τεσσάρων τελευταίων άλμπουμ τους (βάζω μέσα και το My Father Will Guide Me up a Rope to the Sky του 2010 μιας και εκεί ξεκινά η τελευταία τους μετάβαση). Απ' ότι φαίνεται, ο Gira βαρέθηκε ξανά: το "The glowing man" είναι η τελευταία συνθετική δουλειά αυτού του συγκεκριμένου line-up. Ένας αποχαιρετισμός λοιπόν. Και η φόρμουλα είναι απλή: μια επίμονη μουσική φράση, μινιμαλιστικά (αλλά και σφιχτοδεμένα) εκτελεσμένη, με συνεχιζόμενες μουσικές στρώσεις που, προοδευτικά, οδηγούν κάθε κομμάτι σε ένα εκρηκτικό κρεσέντο, μετατρέποντας το, απο χαλίκι, σε τιτάνιο τείχος θορύβου. Κι όμως, εδώ η συνταγή μοιάζει να έχει αναθεωρηθεί. Οι κορυφώσεις είναι πιο φυσικές, Οι σχέσεις των τραγουδιών πιο οργανικές. Και οι κύκλοι, πιο φυγοκεντρικοί - άρα και λιγότερο αυτοκαταστροφικοί. Αν όντως αυτό είναι το τελευταίο άλμπουμ γι αυτή την εκδοχή των "Swans", δε θα μπορούσαν να μας αποχαιρετίσουν καλύτερα.\nΑναρτήθηκε από Άκης Καπράνος στις 10:04 π.μ. Δεν υπάρχουν σχόλια:\nΕτικέτες Best albums of 2016, Swans\n12 - Death Grips “Bottomless pit” (Third Worlds - Harvest)\nΤο νεο trend στο μουσικό τύπο σήμερα είναι η αναφορά στην "επιστροφή της αφροαμερικάνικης μουσικής" - μόνο που οι περισσότεροι άξιοι εκπροσωποι της βγάζουν δισκάρες εδώ και χρόνια. Όπως αυτοί εδώ, που με βάση το hip hop φτιάχνουν ένα χαρμάνι από κάθε ακραίο παρακλάδι της νεότερης μουσικής ιστορίας - και δεν αστειεύονται: Όταν το χαριτωμένο pop intro του εξαίσια τιτλοφορούμενου "Giving bad people good ideas" κάνει στην άκρη για να σκάσει η grindcore χειροβομβίδα που αποτελεί και τη ραχοκοκαλιά του, η καθολική επίθεση προκαλεί σοκ: Άκουσα το δισκο με πολλους αξιοσέβαστους φίλους, και κάθε φορά, το σαγόνι τους έπεφτε στο πάτωμα. Οι βιτριολικοί στίχοι είναι επίσης εδώ, πιο ακραίοι κι από death metal αφηγήσεις κανιβαλιστικού προσανατολισμού. Με άλλα λόγια, επικίνδυνη μουσική. Ξέρετε, καρδούλες και τέτοια.\nΑναρτήθηκε από Άκης Καπράνος στις 12:42 π.μ. Δεν υπάρχουν σχόλια:\nΕτικέτες Best albums of 2016, Death Grips\n13 - King Gizzard and the Lizard Wizard “Nonagon Infinity” (Ato)\nΜια νευρόσπαστη garage λούπα (κάθε τραγούδι εδώ οδηγεί, μουσικά, στο επόμενο, με την εκπνοή του τελευταίου track να "κουμπώνει" ηχητικά στην εισαγωγή του άλμπουμ) που προκαλεί αναφιλητά, το "Nonagon Infinity" είναι ένα κυριολεκτικά εκρηκτικό άλμπουμ, από αυτά που δε θες να βγάλεις απ' το πικάπ (ο δίσκος έπαιζε σπίτι για βδομάδες). Το απίστευτο είναι πως οι θεόμουρλοι Αυστραλοί γκαραζιέρηδες ηχογραφουν ασταμάτητα νέο υλικό: ισχυρίζονται πως θα κυκλοφορήσουν τέσσερα ολοκληρωμένα άλμπουμ μέσα στο 2017. Σχεδόν ανησυχώ.\nΑναρτήθηκε από Άκης Καπράνος στις 12:32 π.μ. Δεν υπάρχουν σχόλια:\n14 - Iggy Pop “Post Pop depression” (Loma Vista Recordings)\nΜυσταγωγία με το καλημέρα σας: "I want to break into your heart / I want to crawl under your skin". Μια βρώμικη κιθάρα, ένα άρρωστο synth και η ηδονικά τρεμάμενη φωνή του Iggy Pop πατούν στις ίδιες νότες, και εσύ αισθάνεσαι λίγο σαν αυτόπτης μάρτυρας σε συναντηση τιτάνων. Ε, αυτό συμβαίνει. Γιατί δίπλα στον Iggy κοντοστέκεται ο Joshua Homme των Queens of the Stone Age, πιθανότατα ό,τι καλύτερο μπορούσε να τύχει στον πρώτο. Γιατί αυτό το γνήσιο road feeling όπως εκφράζεται από την κιθάρα του Homme έρχεται και γατζώνεται στο γρέζι της φωνής του. Γιατί πίσω από το στιβαρό rhythm section διαφαίνεται μια συνθετική ευαισθησία που παραπέμπει μέχρι και στον David Bowie. Και γιατί o Iggy δηλώνει πως δεν πρόκειται να ξαναηχογραφήσει δίσκο. Να τον πιστέψουμε;\nΑναρτήθηκε από Άκης Καπράνος στις 12:26 π.μ. Δεν υπάρχουν σχόλια:\nΕτικέτες Best albums of 2016, Iggy Pop\n15 - Savages “Adore Life” (Matador)\nΑπεγνωσμένο, επιθετικό αλλά και πλήρως συνειδητοποιημένο, το "Adore Life" σε πιάνει από τα μούτρα με το "The Answer" με ένα μπαράζ επιθετικών ριφ, "σπαστικών" ρυθμών (η Fay Milton είναι μεγάλη ντραμάρα) και κολλητικών γυρισμάτων. Πίσω όμως από την αιχμή του, το άλμπουμ είναι και ανοιχτά "τρυφερό", χρησιμοποιώντας την οξύτητα και την επιθετικότητα του σύγχρονου post-punk ήχου για να ανασύρει αυτές ακριβώς τις ιδιότητες. Είναι επίσης και χαρακτηριστικά Λονδρέζικος δίσκος: τα περάσματα που οδηγούν στο ρεφρέν του "Adore" χρωστούν την υπαρξη τους στον Johnny Marr, και οι φωνητικές γραμμές της Beth, στον Morrisey. Δε σας χάλασε.\nΑναρτήθηκε από Άκης Καπράνος στις 12:07 π.μ. Δεν υπάρχουν σχόλια:\nΕτικέτες Best albums of 2016, Savages\n16 - Hail Spirit Noir “Mayhem in Blue” (Dark Essence Records)\n"Βαθιά η ρίζα του κακού": Από αβλεψία ξέχασα να τους προσθέσω στη περσινή λίστα, αλλά δουλεύουν ασταμάτητα και όχι μόνον αυτό, εξελίσσουν κιόλας διαρκώς τον ήχο τους, που ξεκινά από δυο, φαινομενικά αταίριαστες αφετηρίες: Το νορβηγικό (κυρίως) black metal και το ψυχεδελικό ροκ, όπως αυτό άνθησε στα τέλη των 60s. Στο τρίτο δίσκο τους τώρα, οι κιθάρες έρχονται λίγο πιο πάνω στη μίξη, παραμένουν όμως χαρακτηριστικά ευδιάκριτες (το χέρι στο distortion είναι σταθερά ελαφρύ) με τις παρεμβάσεις των πλήκτρων (με κύριο πρωταγωνιστή το hammond) να ρίχνουν το βλέμμα στο παρελθόν. Τι επιβιώνει λοιπόν από το black metal; Μα η χαιρεκακία του, όπως αυτή συναντάται σε άμεσα αναγνωρίσιμες συγχορδίες που σίγουρα θα χάριζαν στον Fenriz μερικά χαμόγελα. Δώστε βάση στο εναρκτήριο "I mean you harm" για μια πρώτη επαφή - το βινύλιο μόλις κυκλοφόρησε, μαθαίνω.\nΑναρτήθηκε από Άκης Καπράνος στις 11:57 μ.μ. Δεν υπάρχουν σχόλια:\nΕτικέτες Best albums of 2016, black metal, Psychedelic\n17 - Preoccupations “Preoccupations” (Jagjaguwar)\nΑφού είδαν κι απόειδαν, οι Καναδοί Viet Cong αποφάσισαν να αλλάξουν το όνομα τους, συμπληρώνοντας φυσικά την απαραίτητη Δήλωση Κοινωνικών Φρονημάτων για τους πολιτικορθοταλιμπάν. Ανάλογα "προσβάσιμο" ήταν και το ομότιτλο (πάλι!) άλμπουμ που ακολούθησε: η παραγωγή εδώ βάζει σε τάξη το ρυθμικό χάος που ενίοτε παραμόρφωνε τα πάντα, και αφήνει τις μελωδίες και τους απόηχους του να αναδυθούν στην επιφάνεια ενός καθαρά post-punk τοπίου που καταγράφει με δημιουργική πιστότητα αυτή τη συλλογική αίσθηση υπαρξιακού αδιεξόδου - σε γκρίζες, αρκούντως αστικές δηλαδή, αποχρώσεις. Στο σημερινό μουσικό τοπίο ανθούν τέτοιου τύπου "αναβιώσεις", οι Preoccupations όμως είναι the real thing.\nΑναρτήθηκε από Άκης Καπράνος στις 11:47 μ.μ. Δεν υπάρχουν σχόλια:\nΕτικέτες Best albums of 2016, Preoccupations\n18 - Lucinda Williams “The Ghosts of Highway 20” (Highway 20)\nΜια αλυσίδα ιστοριών με απόκληρους ήρωες, κάτοικοι όλοι τους ενός σύμπαντος που η Lucinda Williams γνωρίζει "like the back of my hand", όπως ακούγεται να τραγουδά στο υπέροχο ομώνυμο κομμάτι. Αλυσίδα που "κλείνει" με δυο διασκευές πάνω στις οποίες αντανακλώνται δυο θρυλικές μορφές αλλά και δυο σημαντικά, ιστορικά μιλώντας, σημεία αυτού που αποκαλούμε "Americana": το "Factory" του Bruce Springsteen αλλά και το "House of Earth" του Woody Guthrie. Το "The Ghosts of highway 20", σχεδόν "γδαρμένο" από τον ήλιο και πνιγμένο στη σκόνη, αποτελεί μια απο τις καλύτερες δουλειές της - ίσως γιατι αποτελεί μια από τις πιο προσωπικές. Γιατί, τιμώντας την στιχουργική παράδοση της Americana (που στήνει συχνά οδικού τύπου αφηγήματα), η Lucinda επιστρέφει στις νότιες ρίζες της, στα πατρικά της χώματα. Θρηνεί τους γονείς της, νοσταλγεί παλιούς αγαπημένους, αλλά και τη νεότητα της ακόμα, στο "I Know All About It" και αφιερώνει στον ποιητή πατέρα της το "If there's a Heaven". Ε πως να το κάνουμε, είναι αδύνατο να μη λυγίσεις. Κι αν δε σου συμβαίνει, νομίζω πως δε θέλω να σε ξέρω.\nΑναρτήθηκε από Άκης Καπράνος στις 11:14 μ.μ. Δεν υπάρχουν σχόλια:\nΕτικέτες Best albums of 2016, Lucinda Williams\n19 - Vagina Lips “Athanasia” (Self Released)\nΑνάμεσα στο shoegaze των 90s και το τωρινό retrowave (που ούτως η άλλως ριζώνει στα 80s), ο Jimmy των Psychedelic Trips to Death ηχογραφεί εξ ολοκλήρου ένα άλμπουμ που πιάνει αυτές τις δυο άκρες και τις επανασυνδέει με τη δεξαμενή εκείνη απ' όπου ξεπήδησαν όλα: η μελαγχολία των Joy Division (το beat του υπέροχου Born to Live παραπέμπει ευθέως στο "New Dawn Fades"), η οργή των Husker Du ("Lifestyle Motherfuckers You Are Killing Me") αλλά και η "λοξή" αθωότητα της Siouxsie ("Unlove you"). Και εντάξει όλα αυτά, δεν είναι δύσκολο για τους μουσικόφιλους σήμερα να κατεβάσουν από το κεφάλι τους μια χούφτα μουσικές αναφορές ακούγοντας έναν δίσκο όπως εγώ, καλή ώρα, και φυσικά το ίδιο ισχύει για πολλούς μουσικούς που τις πετούν άστοχα στις συνθέσεις του ως "τυράκι" για τους τελευταίους - όχι, το εντυπωσιακό της υπόθεσης έγκειται στο τελικό αποτέλεσμα: Το "Athanasia" είναι αποστομωτικά ομοιογενές όσο και εμπνευσμένο, με μια παραγωγή που στάζει reverb και νοσταλγία, συνθέσεις προσεκτικά δομημένες αλλά και κιθαριστικές ολιγάριθμες (γι αυτό και αποτελεσματικές) μαχαιριές που χαράζουν την pop στρογγυλάδα τους. Τα E.P. που ακολούθησαν αφήνουν να διαφανεί μια πιο σκοτεινή κατεύθυνση, για να δούμε.\nΑναρτήθηκε από Άκης Καπράνος στις 10:48 μ.μ. Δεν υπάρχουν σχόλια:\nΕτικέτες Best albums of 2016, Post Punk, Retrowave, Vagina Lips\n20 - Wędrujący Wiatr “O Turniach, Jeziorach I Nocnych Szlakach\nΈχουν ξεχειλώσει τόσο πολύ τα όρια αυτού που αποκαλούμε Black Metal σήμερα (ας το ξαναγράψουμε: Ο μόνος τομέας της ακραίας μουσικής σήμερα που επιμένει να εξελίσσεται) που ένα τέτοιο άλμπουμ ακούγεται σαν αναχρονισμός: Η παραγωγή είναι εξόχως lo-fi (αν και ο προσεκτικός ακροατής μπορεί να παρακολουθήσει ό,τι συμβαίνει εδώ μέσα) αλλά το ενδιαφέρον έγκειται στις συνθέσεις. Ναι, όλες οι χαρακτηριστικές μινόρε κλίμακες είναι εδώ, όπως και το χαώδες reverb, αλλά οι συνθέσεις είναι πραγματικά εξαιρετικές: Κάθε γέφυρα σε κάθε track οδηγεί ως γέφυρα προς ένα άλλο σύμπαν - πάντοτε όμως νυχτερινό και ερεβώδες. Αυτό το άλμπουμ σε βυθίζει πραγματικά στο γνώριμο αυτό σύμπαν που συναντούσαμε στις πρώτες εκείνες θρυλικές κυκλοφορίες που διαμόρφωσαv το black metal οπως το αγαπήσαμε. Κανείς αφοσιωμένος φίλος του είδους δε θα καταφέρει να αποφύγει την έκσταση.\nΑναρτήθηκε από Άκης Καπράνος στις 4:35 π.μ. Δεν υπάρχουν σχόλια:\nΕτικέτες Best albums of 2016, black metal\n21 - Brian Eno “The ship” (Warp Records)\nΊσως η πιο όμορφη συνύπαρξη της ambient πλευράς του Eno με αυτή του τραγουδοποιού, το "The Ship" είναι ταυτόχρονα και το πιο σκωπτικό άλμπουμ του. Ένα άλμπουμ σκοτεινό, αλλά και αισιόδοξο συνάμα. Σκεφτείτε μόνο πως έχουν περάσει 40 χρόνια και βάλε από το Another Green World, Eno κι όμως ο θαυματουργός κύριος Eno αναζητά ακόμα καινούργια μουσικά εδάφη και, ακούγοντας το "The Ship" μένεις με τη βεβαιότητα πως δε θα σταματήσει ποτέ, ψάχνοντας για τους ήχους εκείνους που κανείς δε θα εχει ξανακούσει. Στο δε κλείσιμο μας περιμένει ένα μικρό σοκ: Ο Eno διασκευάζει το "I'm set fre" των Velvet Underground μετατρέποντας το σε μια καθαρτήρια ελεγεία. Και μόνο γι αυτό, θα άξιζε μια θέση στη λίστα.\nΑναρτήθηκε από Άκης Καπράνος στις 4:00 π.μ. Δεν υπάρχουν σχόλια:\nΕτικέτες Best albums of 2016, Eno\n22 - Vangelis "Rosetta" (Decca)\nΕνώ τα μαθηματικά και η επιστήμη γενικότερα μας υπαγορεύουν πως το άπειρο δεν έχει ούτε αρχή, ούτε τέλος, ήρθε αυτός ο δίσκος για να το επαναπροσδιορίσει. Για μένα λοιπόν, ξεκινά και τελειώνει με το "Rosetta" - για φέτος τουλάχιστον. Παράξενο: Όλοι υποτίθεται πως περιμένουμε το sequel που στήνει ο Denis Villeneuve για το Blade Runner, δε διάβασα σχεδόν καμία αναφορά για τούτο εδώ, και ειλικρινά δε καταλαβαίνω το γιατί: Το αριστουργηματικό "Rosetta" δεν αποτελεί απλά την καλύτερη δουλειά του Βαγγέλη Παπαθανασίου εδώ και δεκαετίες, αποτελεί ταυτόχρονα και ένα θεαματικά πολυεπίπεδο αφήγημα: Δεν υπάρχει bleep εδω μέσα που να μην έχει λόγο ύπαρξης, σε έναν δίσκο που συνδυάζει το δέος με την τρυφερότητα. Βρείτε μου ρε σεις έναν άλλο μουσικό σήμερα που να πετυχαίνει αυτό το ταίριασμα.\nΑναρτήθηκε από Άκης Καπράνος στις 3:42 π.μ. Δεν υπάρχουν σχόλια:\n23 - Cosmos “Cosmos” (Self Released)\nTo o,τι γενικότερα κάτι ρίχνουν στο νερό εκεί στην Αυστραλία το χουμε καταλάβει αλλά τούτο εδώ παρολίγο να μου ξεφύγει. Και θα ήταν κρίμα, γιατί το ομώνυμο άλμπουμ των Cosmos επιστρέφει στην garage ψυχεδέλεια των αγαπημένων 70s όχι με λατρευτική διάθεση, αλλά αποφασισμένο να αναμετρηθεί στα ίσα μαζί της. Οι κιθάρες δεν είναι πάντα fuzzαρισμένες, η διαχρονική αναφορά δεν είναι "ριζωμένη" απαραίτητα σε μια δεκαετία, η "βρώμικη" παραγωγή δεν κρύβει κάποια επιτήδευση, και οι συνθέσεις δεν επεκτείνονται ελλείψει εμπνεύσεως. Προσθέστε και μια αλυσίδα εκπληκτικών μπασογραμμών και ιδού, ένα άλμπουμ που έπρεπε να κυκλοφορεί αποκλειστικά σε βινύλιο, κι όμως "φύτρωσε" στο bandcamp.\nΑναρτήθηκε από Άκης Καπράνος στις 5:55 π.μ. Δεν υπάρχουν σχόλια:\n24 - Charles Bradley “Changes” (Daptone Record)\nΝαι, είναι ο James Brown μεταμορφωμένος. Ναι, έχει ξαναγίνει. Ναι, όλο βρωμάει vintag-ίλα από χιλιόμετρα. Αλλά εδώ δε μπορούμε να μιλάμε για σκέτη αντιγραφή. Γιατί αν ο James Brown ήταν out of this earth ούτως ή άλλως, ο Charles Bradley είναι και αυτός ένας brother from another planet (θυμηθείτε την ταινία του John Sayles), και με αυτό το βλέμμα επισκέπτεται το 2016 αλλά και όλη σχεδόν την νεότερη δυτική ιστορία, αναζητώντας τη soul εκεί όπου μέχρι πρότινος συναντούσες μόνο σκοτάδι. Διόλου τυχαίο που το άλμπουμ παίρνει τον τίτλο του από μια διασκευή, την καλύτερη που ακούστηκε φέτος: Με το "Changes", ο Bradley επαναπροσδιορίζει το "Black" στους Black Sabbath.\nΑναρτήθηκε από Άκης Καπράνος στις 5:46 π.μ. Δεν υπάρχουν σχόλια:\nΕτικέτες Best albums of 2016, soul\n25 - Van der graaf generator "Do not disturb" (Esoteric Antenna)\nΤο τρίτο κατά σειρά reunion τους, και τίποτα μοιάζει να μην έχει αλλάξει όλα αυτά τα χρόνια. Με άλλα λόγια, ο Peter Hammill επιμένει να εξερευνά τη μελαγχολία της φθοράς κορμιών και συναισθημάτων, αλλά και το τρίο επιμένει να στήνει ρυθμικές παγίδες σε κάθε κομμάτι. Σε κάτι κριτικές διάβασα παράπονα για την "εσωστρέφεια" μιας μπάντας που "δεν έχει καμία επαφή με το τι συμβαίνει μουσικά στον κόσμο". Οι τύποι που τα έγραψαν αυτά πρέπει να γράφουν μόνο για φαρμακεία με το που θα μπει το 2017. Γιατί η διαδρομή που έπρεπε να κάνουν ήταν εξ' αρχης η αντίστροφη: Πάνω στις hammond "πλάτες" του Alfa Berlina, οι Radiohead έστηναν άνετα δυο - τρία κομμάτια, το Room 1210 (με την εκπληκτική του γέφυρα) άνετα στέλνει αδιάβαστο τον Jim O' Rourke, και όλο γενικά το άλμπουμ μοιάζει σαν μια αυθάδικη αντιπρόταση στους εθισμένους στον ενθουσιασμό ακροατές που περιμένουν κάθε κομμάτι να ξεπηδά από το άλμπουμ και να κάνει βουτιά στ' αυτιά τους. Το "Do not disturb" είναι δίσκος που απαιτεί την προσοχή του, τη συνεργασία του - με άλλα λόγια, ένας δίσκος για ακροατές.\nΑναρτήθηκε από Άκης Καπράνος στις 5:37 π.μ. Δεν υπάρχουν σχόλια:\n26 - Ψ.Χ. “Το φως το αληθινό” (Self released)\nΚαμιά αμφιβολία περί του αν πρόκειται για παρωδία ή παράνοια. Από το πρώτο κομμάτι τους, που έσκασε πριν καποια χρόνια στο youtube, μέχρι σήμερα, με αυτό το άλμπουμ, οι ΨΧ επιμένουν να διερευνούν, πέρα από τα στενά όρια της black metal αισθητικής και "ευπρέπειας", τα σκοτάδια εκείνα που προκαλούν πραγματικές ανατριχίλες - τόσο μουσικά όσο και στιχουργικά. Δυστυχώς, το άλμπουμ πάσχει από μια απουσία συνοχής (έπρεπε να χωρέσουν εδω μέσα όλες οι μέχρι σήμερα συνθέσεις τους;), ανάμεσα όμως στα καλύτερα εξ αυτών ("Κουκουβάγιες", "Και θα με τρωω ζωντανό") υπάρχει ένα κομμάτι εδώ με τον τίτλο "Η Νύχτα της Κρυστάλλινης Σιωπής" που είναι με διαφορά το καλύτερο που έχει να επιδείξει φέτος αυτή η μουσική - έστω και σ' αυτή, την πιο "απωθητική" μορφή της. Το δε γύρισμα σε ρεμπέτικες αρμονίες, τιτάνιο touch of genius. Και το λυρικό φινάλε των "Νεκρικών Φεγγαριών", μοναδικό απόσταγμα μελαγχολίας για φέτος.\nΑναρτήθηκε από Άκης Καπράνος στις 7:59 π.μ. Δεν υπάρχουν σχόλια:\n27 - The Last Shadow Puppets “Everything You've Come to Expect” (Domino)\nΑπό τη φύση τους, οι LSP θα ακούγονται πάντα σαν ένα ευφάνταστο side project και αυτό, στη συγκεκριμένη περίπτωση, μοιάζει να είναι και η "ευλογία" τους. Είναι ο δεύτερος δίσκος τους - εκεί όπου ένα συγκρότημα που έχει ξεκινήσει δυναμικά, συνήθως τα σκατώνει. Οι Last Shadow Puppets πάλι, όχι μόνο δεν τα σκάτωσαν, αλλά εστίασαν στις αναφορές εκείνες που διαπερνούσαν το κοινό τους εξ αρχής. Εδώ λοιπόν οι Beatles, εδώ και ο John Barry η σκιά του οποίου πλανιέται πάνω από τις ενορχηστρώσεις, εδώ και οι πιο μελαγχολικές στιγμές των Arctic Monkeys αλλά και αυτό το tongue-in-cheek στοιχείο που, τι να κάνουμε, δε μεταφράζεται στα ελληνικά, κυρίως επειδή είναι τόσο ανελέητα βρετανικό. Όταν δε "μαρσάρουν" (όπως στο κομμάτι από κάτω), το πάρτι αγγίζει διονυσιακά επίπεδα.\nΑναρτήθηκε από Άκης Καπράνος στις 7:45 π.μ. Δεν υπάρχουν σχόλια:\nΕτικέτες Best albums of 2016, UK\n28 - Θύτης "Ποίηση τουαλέτας" (Self released)\nΚανείς δίσκος της εγχώριας σκηνής δεν τέσταρε περισσότερο τα όρια του old-school όσο αυτός, κανείς δίσκος επίσης δεν τέσταρε περισσότερο τα όρια ανοχής του κόσμου εκείνου που επιστρέφει σ' αυτή τη μουσική για να σπάσει πλάκα. Τίποτα εδώ δε "χτυπάει" άσφαιρα: Δυναμική παραγωγή, άκρως τσαμπουκαλεμένες ερμηνείες, στίχοι οργισμένοι, χυδαίοι και προσβλητικοί απέναντι σε κάθε κέντρο εξουσίας (Αστυνομία, Εκκλησία, Πολιτική Ορθότητα), με αναφορές που σκάνε από το πουθενά, θεματική συνειδητά αναρχική (ακούστε το "Εγω ή αυτοί", ενα "μακρύ hip-hop" για τον Κώστα Πάσσαρη) αλλά και ένα καυστικό χιούμορ που όχι μόνο δεν αφαιρεί, αλλά αντιθέτως προσθέτει δηλητήριο. Δίσκος-σημείο αναφοράς για το είδος - τουλάχιστον στο Ελληνικό γήπεδο.\nΑναρτήθηκε από Άκης Καπράνος στις 7:25 π.μ. Δεν υπάρχουν σχόλια:\n29 - Wovenhand “Star Treatment” (Sargent House / Glitterhouse)\nΔεν ξέρω αν βλέπω φαντάσματα (ή αν τα ακούω), αλλά η φωνή του David Eugene Edwards θυμίζει περισσότερο Bowie από ποτέ σ' αυτό το άλμπουμ, που μοιάζει να είναι από τα πιο "βρώμικα" και εξωστρεφή της μέχρι τώρα δισκογραφίας του. Το country άρωμα δε χάνεται, αλλά οι τόνοι εδώ είναι πολυποίκιλοι όσο ποτέ: Μουσικά ο δίσκος κινείται ανάμεσα στον Bowie, αλλά και τους Stooges, ανάμεσα στους Birthday Party και τους Southern Death Cult, και ενδιαμέσως ο Eugene συνθέτει μικρές τετράλεπτες εκρήξεις που προσκαλούν τον ακροατή σε μια σειρά μαγευτικών αφηγήσεων. Στο Crystal Palace, που έρχεται "καβάλα" σε ινδιάνικο τέμπο τραγουδά, σε ένα διαρκώς επεκτεινόμενο ρεφρέν: "Crystal palace, big Texas, runnin high horse fever / it is so colorful o Colorando, Colorando Hinhanni / come up here, come up here to see / The eye of Laben overlooking all he sees / come away with me". Ένα ταξίδι που παρακολουθείς μέχρι τέλους - μετά απλώς ξαναβάζεις τον δίσκο από την αρχή.\nΑναρτήθηκε από Άκης Καπράνος στις 7:00 π.μ. Δεν υπάρχουν σχόλια:\n30 - Fatima Al Qadiri “Brute” (Hyperdub)\nΈνα ambient διαμάντι που πέρασε στο ντούκου. Διαμάντι, πρώτα απ' όλα για τη ματιά του: Η Fatima Al Qadiri ξεκινά από μια καταγγελτική διάθεση (το άλμπουμ ξεκινά με ασύρματες συνομιλίες αστυνομικών που βρίσκονται εν μέσω μιας απροσδιόριστης συμπλοκής) την οποία όμως και εξετάζει από το βλέμμα ενός διαπλανητικού παρατηρητή. Έτσι, ζητήματα όπως αυτό της βάρβαρης καταστολής αλλά και της συνεχούς καταπίεσης των περιθωριοποιημένων ομάδων, εγγράφονται ως φάλτσες νότες μιας συνθετικής αντήχησης (βοηθά και η παραγωγή) που μας κρατά σε νοητή απόσταση από την όποια δράση. Και οι υπέροχες μελωδίες παραπέμπουν στις πιο μινιμαλιστικές στιγμές του ιδιώματος - δίχως να αποκλείουν όμως το Δέος. Χωρίς πλάκα, οι οπαδοί του Dauði Baldrs ας το ακούσουν προσεκτικά.\nΑναρτήθηκε από Άκης Καπράνος στις 6:42 π.μ. Δεν υπάρχουν σχόλια:\nΕτικέτες ambient, Best albums of 2016\nThe Kinks "Death of a Clown" (Something Else by The Kinks - Pye, 1967)\nI'm drowning my sorrows in whiskey and gin\nSo let's all drink to the death of a clown\nWon't someone help me to break up this crown\nSo won't someone help me to break up this crown\n(Ακόμα δεν έχω πιστέψει πως θα μπω στο Gagarin και δε θα σε βρω)\nΑναρτήθηκε από Άκης Καπράνος στις 12:16 π.μ. Δεν υπάρχουν σχόλια:\nΕτικέτες 1967, Kinks, rock\nΑναρτήθηκε από Άκης Καπράνος στις 2:45 π.μ. Δεν υπάρχουν σχόλια:\nNam "Turbo zone" (album: "VHS" - Self released, 2016)\nΠροφανώς και το να έχεις το VHS για τίτλο ενώ η φάση σου είναι retrowave ισοδυναμεί με το να παίζεις black metal και να τιτλοφορείς το άλμπουμ σου "Satan". Αλλά τούτοι εδώ οι Ρώσοι αποδεικνύουν πως, αν χρειαστεί, ρετροσερφάρουν εξίσου καλά με τους Γάλλους.\nΑναρτήθηκε από Άκης Καπράνος στις 9:33 π.μ. Δεν υπάρχουν σχόλια:\nΕτικέτες 2016, retro, Russia\nDeath Grips "Giving Bad People Good Ideas" ("Bottomless pit" - Third Worlds / Harvest Records, 2016)\nI keep, I keep\nI keep, I keep giving bad\nGiving bad people...\nI keep giving bad people good ideas\nThose who can’t adjust\nTen fold dismantled pus\nOperandi minus modus\nMy phlegm you to dust\nI’ll quit later\nAsteroid to midnight powder\nThis like genocide just louder\nFuck who we going after\nFuck them, I’m a have to fuck them over\nAnd the closer, shows over\nBet bitch much, you wanna bet, bitch?\nKeep that o and x shit\nFeed a narc my driveway\nDon’t trip ‘cause I may\nI cough up locks, catatonic jingle\nMausoleum treatment, strands of chemo\nUnwell out my slit gashes tempo\nI’m crawling with swarming crescendo\nExecution, my nerves I’m slurring\nYou deserve this, your worthless disturbs me\nI want you to next time\nIt doesn’t sound so bad when I say it in my mind\nMutter, stagger, I’m in you\nI got you covered, scatter, you’re meant to\nPull a lick real quick\nMade off I fling\nShallow plots for senile kings\nCruelty keeps me even\nI moan like flukes\nEuphoria follows puke\nI won’t pull my chute\nLead heavy lead us, remedy us\nHem me, I suffer to catch reflux\nI ingest reflux\nBile threshold, cortex deluxe\nTorture me lust\nHolding horses with bacteria, uhh\nI’m downing this vial of old Siberia\n(Οι Slayer και οι Public Enemy ειναι γέροι).\nΑναρτήθηκε από Άκης Καπράνος στις 6:22 π.μ. Δεν υπάρχουν σχόλια:\nDavid Bowie & Annie Lennox "Under pressure" (The Freddie Mercury Tribute Concert:1992 - Eagle Vision, 2013)\n(Δυο υπέροχοι άνθρωποι, σε ένα συγκινητικό overload χαρίσματος - tribute σ' έναν δικό τους άνθρωπο, εξίσου λαμπερό με αυτούς. Ναι, ξέρω. Θλίψη.)\nΑναρτήθηκε από Άκης Καπράνος στις 6:41 μ.μ. Δεν υπάρχουν σχόλια:\nThe Ricochets - "Guess It's Time" (album: "The Ghost of Our Love" - White Jazz, 2003)\nI guess it is time, for me to leave the bullshit behind\nAnd maybe find myself a woman who wont start fooling around\nI guess it is time, for me to take it slow yeah\nCause when the drink starts the drinking out of me I guess i'm out of control\nWhen I start to build it up I cant wait until I tear it all down\nI crumble like a house of cards, I guess I need you baby before I fall apart\nI need love now\nI guess it is time for me to turn it upside down\nCause everything starts sinkin' and it seems like I am gonna drown\nI guess it is time for me to take it slow yeah\nI guess it is time for me to break it up and go\nWhere can I release my soul, from going under in a big black hole\nYea I am gonna get my way, no matter what happen baby, no matter what people say\nI got to stop drinking, stop doping, start believing and stay out of hoping,\nstart giving, not taking, keep on building and stay out of breaking\nI am tried of living, scared of dying, Oh Lord, I am sick of trying,\nI want Something, I need Something, something real, instead of this....\nI need your love (x4)\n(Έπεσα πάνω σε παλιά Αθηνοράματα κι άρχισα να "κατεβάζω" τα τεσσάρια του Αργύρη Ζήλου. Κάποιος ας του πει πως μας λείπει)\nΑναρτήθηκε από Άκης Καπράνος στις 1:25 μ.μ. Δεν υπάρχουν σχόλια:\nΕτικέτες 2003, Barfly stuff, Garage, it's the blues, The Ricochets\nΌταν δεν έχεις τίποτα να πεις και να προσθέσεις.\nΑναρτήθηκε από Άκης Καπράνος στις 6:43 π.μ. Δεν υπάρχουν σχόλια:\nVenetian Snares "Senki Dala" (album: "Rossz Csillag Alatt Született" - Planet Mu, 2005)\n«Tu n'es pas digne qu'on t'enlève\nΑναρτήθηκε από Άκης Καπράνος στις 8:49 π.μ. Δεν υπάρχουν σχόλια:\nΕτικέτες 2005, Mash-Up, Venetian Snares\nKoichi Sugiyama "Eternal Sorrow" (album: "Sea Prince and the Fire Child - Original Soundtrack" - Sanrio, 1981)\nΕίμαι βέβαιος πως κάπου στο διαδίκτυο υπάρχει ένα blog ολοκληρωτικά αφοσιωμένο στα Ιαπωνικά soundtrack ταινιών σαν το Sea Prince & The Fire Child και σε συνθέτες σαν τον Sugiyama (ή τον Takashi Miki, τον Shun'ichi Tokura, τον Tadao Inōe και κάμποσους άλλους). Είμαι εξίσου βέβαιος πως θα είναι γραμμένο στα Ιαπωνικά οπότε δεν μπαίνω καν στον κόπο να το ψάξω. Μέχρι να εμφανιστεί κάτι όμως, ακούστε τούτο εδώ.\nΑναρτήθηκε από Άκης Καπράνος στις 7:11 μ.μ. Δεν υπάρχουν σχόλια:\nΕτικέτες 1981, Japan, Koichi Sugiyama, soundtrack\nNick Drake "Time had told me" (album: "Five Leaves Left" - Island Records, 1969)\nWill find it’s shore\n‘til theres no more to hide\nΑναρτήθηκε από Άκης Καπράνος στις 8:41 μ.μ. Δεν υπάρχουν σχόλια:\nΕτικέτες 1969, folk, Nick Drake\nMy Dying Bride "The dreadful hours" (album: "The dreadful hours" - Peaceville, 2001)\nChild just hold on.\nBut watch your father's hand\nNo-body loves you\nFather of the dark.\nTonight will greet you\nHelp me, oh, Lord.\nMother warned me.\nFather scorned me\nNow I hear Him\nof your own God\nThe silence, the waiting\nsleep will be here soon\nhas only ever been shame\nAnd so young boy, my hand brings\nwon't you awake\nmy tiny son.\nΑναρτήθηκε από Άκης Καπράνος στις 12:03 μ.μ. Δεν υπάρχουν σχόλια:\nΕτικέτες My Dying Bride\nΠαρακαλώ, κάντε ένα κλικ στη φωτό.\nBeck "Lost Cause" (album: "Sea Change" - Geffen Records, 2002)\nThey see you coming they see you go\nΑναρτήθηκε από Άκης Καπράνος στις 10:16 π.μ. Δεν υπάρχουν σχόλια:\nΕτικέτες Beck, HP, Sea Change\n7 - The Drones “Feelin Kinda Free”Death Grips “Bot...\n8 - Radiohead “A moon shaped pool” (XL Recordings)...\n10 - Κτίρια Τη Νύχτα “Συγκεκριμένα Διαμερίσματα” (...\n12 - Death Grips “Bottomless pit” (Third Worlds - ...\n13 - King Gizzard and the Lizard Wizard “Nonagon I...\n14 - Iggy Pop “Post Pop depression” (Loma Vista Re...\n16 - Hail Spirit Noir “Mayhem in Blue” (Dark Essen...\n18 - Lucinda Williams “The Ghosts of Highway 20” (...\n20 - Wędrujący Wiatr “O Turniach, Jeziorach I Nocn...\n25 - Van der graaf generator "Do not disturb" (Eso...\n27 - The Last Shadow Puppets “Everything You've Co...\n29 - Wovenhand “Star Treatment” (Sargent House / G...\nThe Kinks "Death of a Clown" (Something Else by Th...\nNam "Turbo zone" (album: "VHS" - Self released, 20...\nDeath Grips "Giving Bad People Good Ideas" ("Botto...\nDavid Bowie & Annie Lennox "Under pressure" (The F...\nThe Ricochets - "Guess It's Time" (album: "The Gho...\nVenetian Snares "Senki Dala" (album: "Rossz Csilla...\nKoichi Sugiyama "Eternal Sorrow" (album: "Sea Prin...\nNick Drake "Time had told me" (album: "Five Leaves...\nMy Dying Bride "The dreadful hours" (album: "The d...\nBeck "Lost Cause" (album: "Sea Change" - Geffen Re...


ΑΝΤΙΣΤΑΣΙΑΚΟ ΔΕΛΤΙΟ: ΕΚΤΑΚΤΟ:ΧΕΙΜΑΡΡΟΣ ΠΑΡΕΣΥΡΕ ΤΑ ΠΑΝΤΑ ΣΤΗΝ ΡΟΔΟ-ΕΚΤΑΚΤΟ ΔΕΛΤΙΟ ΕΠΙΚΙΝΔΥΝΩΝ ΚΑΙΡΙΚΩΝ ΦΑΙΝΟΜΕΝΩΝ ΕΞΕΔΩΣΕ Η Ε.Μ.Υ!!!\nΕΚΤΑΚΤΟ:ΧΕΙΜΑΡΡΟΣ ΠΑΡΕΣΥΡΕ ΤΑ ΠΑΝΤΑ ΣΤΗΝ ΡΟΔΟ-ΕΚΤΑΚΤΟ ΔΕΛΤΙΟ ΕΠΙΚΙΝΔΥΝΩΝ ΚΑΙΡΙΚΩΝ ΦΑΙΝΟΜΕΝΩΝ ΕΞΕΔΩΣΕ Η Ε.Μ.Υ!!!\nΓια μία ακόμη φορά στο ίδιο έργο θεατές. Πλημμύρισε πριν λίγο\nλόγω των ισχυρών βροχοπτώσεων το ποτάμι που έρχεται από Κρεμαστή προς Τσαίρι\nμε αποτέλεσμα να "φουσκώσει'' ένας παράδρομος και να εγκλωβιστούν\nαρκετά αυτοκίνητα στη περιοχή όπου βρίσκετε το Κ.Τ.Ε.Ο.\nΣτον τόπο βρίσκονται ήδη δυο πυροσβεστικά οχήματα αλλά είναι αδύνατον να ενεργήσουν\nέτσι ώστε να απεγκλωβιστούν τα οχήματα. Αυτή τη στιγμή έχουν κληθεί στη περιοχή ειδικά οχήματα.\nΕΚΤΑΚΤΟ ΔΕΛΤΙΟ ΕΠΙΚΙΝΔΥΝΩΝ ΚΑΙΡΙΚΩΝ ΦΑΙΝΟΜΕΝΩΝ ΕΞΕΔΩΣΕ Η Ε.Μ.Υ:\nΏρα έκδοσης: 04/11/13 11:00\nWOGR91 LGAT 041100\nΕλληνικό, 04-11-2013 / 1300 Β\nΑ.Α. 22 / 2013\nΜΕΤΑΒΟΛΗ ΘΑ ΠΑΡΟΥΣΙΑΣΕΙ Ο ΚΑΙΡΟΣ ΣΤΗ ΧΩΡΑ ΜΑΣ ΑΠΟ ΤΑ ΜΕΣΑΝΥΧΤΑ ΤΗΣ ΔΕΥΤΕΡΑΣ (04-11-13) ΚΑΙ ΑΠΟ ΤΑ ΔΥΤΙΚΑ.\nΠΙΟ ΑΝΑΛΥΤΙΚΑ ΑΠΟΨΕ ΤΡΙΤΗ (05-11-13) ΚΑΙ ΑΥΡΙΟ ΤΕΤΑΡΤΗ (06-11-13) :\nΑΝΑΛΥΤΙΚΟΤΕΡΑ Ο ΚΑΙΡΟΣ:\nΑρκετά άστατος θα ξεκινήσει ο καιρός στην δυτική Ελλάδα με νεφώσεις που θα δίνουν τοπικές μπόρες και σποραδικές καταιγίδες τις πρώτες πρωινές ώρες. Ωστόσο τα πιο έντονα φαινόμενα θα είναι από τα νησιά του κεντρικού και νότιου Ιονίου μέχρι και την δυτική και νότια-νοτιοανατολική Πελοπόννησο όπου θα εκδηλώνονται βροχές και ισχυρές καταιγίδες. Γρήγορα ο καιρός θα σπάσει στην βορειοδυτική Ελλάδα και θα περιοριστεί στα πιο νότια τμήματα της δυτικής χώρας.\nΠαρόμοια φαινόμενα θα εκδηλωθούν και στην Κρήτη ,στα νησιά του ανατολικού νοτιοανατολικού Αιγαίου αλλά και τα Δωδεκάνησα. Βροχές θα έχουμε και στις Κυκλάδες.\nΣτην υπόλοιπη χώρα ο καιρός θα είναι γενικά άστατος με ανοίγματα του καιρού αλλά και νεφώσεις που θα δίνουν τοπικές βροχές κυρίως στην ανατολική Μακεδονία και την Θράκη όπου πρόσκαιρα θα ενταθούν και ίσως εκδηλωθούν και σποραδικές καταιγίδες μέχρι και το βορειοανατολικό Αιγαίο. Καλύτερος θα είναι ο καιρός από το ύψος της δυτικής και κεντρικής Μακεδονίας μέχρι και την ανατολική Θεσσαλία και την βορειοανατολική Στερεά.\nΔείξτε προσοχή στην νότια-νοτιοδυτική και νοτιοανατολική Πελοπόννησο καθώς τα φαινόμενα θα είναι τοπικά έντονα! Κάποιες από αυτές τις καταιγίδες θα φτάσουν μέχρι και την ανατολική Πελοπόννησο αλλά και την νοτιοανατολική Στερεά(Αττική).\nΟι άνεμοι θα πνέουν νότιοι στα 5-6 και τοπικά 7-8 μποφόρ στο Αιγαίο ενώ στο Ιόνιο θα εξασθενήσουν σταδιακά.\nΒελτιωμένος καιρός θα επικρατήσει σε όλη την δυτική κεντρική και βόρεια Ελλάδα με ηλιοφάνεια από το πρωί,πολύ καλή διαύγεια και ορατότητα και πολύ λίγες νεφώσεις.\nΩστόσο στο Αιγαίο και γύρω από αυτό τις πρωινές ώρες θα έχουμε κάποιες νεφώσεις πιο πυκνές που θα δίνουν βροχές και καταιγίδες κυρίως στα νησιά του ανατολικού νοτιοανατολικού Αιγαίου, την Κρήτη και τα Δωδεκάνησα αλλά ο καιρός πολύ γρήγορα θα βελτιωθεί και εκεί.\nΣυννεφιά το πρωί θα υπάρχει και στις Κυκλάδες αλλά γρήγορα ο καιρός θα ανοίξει και εκεί καθώς τα όποια υπολείμματα της διαταραχής θα δώσουν το πρωί βροχές μόνο στο νοτιοανατολικό Αιγαίο.\nΣτην υπόλοιπη χώρα ο καιρός θα κυλίσει πολύ καλά με ηλιοφάνεια και βόρειους ανέμους.\nΟι άνεμοι θα πνέουν βόρειοι στα 3-4 και τοπικά 5-6 μποφόρ.\nΗ θερμοκρασία θα σημειώσει σταδιακή άνοδο ωστόσο το βράδυ και νωρίς το πρωί η ψύχρα θα είναι αισθητή.\nΚαλοκαιρία με ηλιοφάνεια,καλή διαύγεια και ορατότητα σε όλη την χώρα και πολύ λίγες νεφώσεις. Ψύχρα έως και κρύο νωρίς το πρωί λόγω της ξαστεριάς και της αυξημένης υγρασίας ενώ μέσα στην ημέρα ο καιρός θα μαλακώσει αρκετά και πάλι ενώ σε κάποιες περιοχές θα ζεστάνει κιόλας μέχρι και το Σαββατοκύριακο.\nΟι άνεμοι θα πνέουν βόρειοι στα 3-4 και μόνο στο νοτιοανατολικό Αιγαίο(Καρπάθιο) θα πνέουν μέχρι 5 -6 μποφόρ.\nΗ θερμοκρασία θα σημειώσει αισθητή άνοδο και στις ελάχιστες αλλά και στις μέγιστες τιμές.\nΠηγες: emy.gr και http://www.weather-in-greece.gr\nΑναρτήθηκε από reporter.gr στις 7:34 μ.μ.\nΕτικέτες ΕΚΤΑΚΤΗ ΕΠΙΚΑΙΡΟΤΗΤΑ, ΕΚΤΑΚΤΟ ΔΕΛΤΙΟ ΕΠΙΚΙΝΔΥΝΩΝ ΚΑΙΡΙΚΩΝ ΦΑΙΝΟΜΕΝΩΝ, ΕΜΥ


Δελτίο Εκτακτης Τηλεοπτικής Μενεγακικής Θυέλλης... - TLIFE\nΜαζί σου Σαββατοκύριακο: Ποιος είναι ο κούκλος Έλληνας που βγήκε 2ος στα καλλιστεία Mr Υφήλιος 2019\nPHA: Το νέο απολεπιστικό συστατικό το οποίο θα βλέπεις παντού στο εξής! Στο μαθαίνουμε πρώτοι!\nΨήφισε την πιο ωραία εμφάνιση της εβδομάδας!Ποια θα βγει νικήτρια;\nΑλεξάνδρα Ούστα: Αυτό είναι το φύλο του μωρού που περιμένει!\nΚλέλια Πανταζή: Βραδινή έξοδος με τον σύζυγό της λίγο πριν γεννήσει! [pics]\nΗΟΜΕ Ειδήσεις - Νέα Δελτίο Εκτακτης Τηλεοπτικής Μενεγακικής Θυέλλης…\n11.05.2010 | 22:26\nΔελτίο Εκτακτης Τηλεοπτικής Μενεγακικής Θυέλλης…\nΕ ,ναι λοιπόν, απο σήμερα έχουν αρχίσει όλες οι μεσημεριανατζούδες και όχι μόνο να ακονίζουν τα μαχαίρια τους… Ολες οι ξανθές μπούκλες της τι-βι, έχουν πάρει ήδη θέσεις μάχης και είναι πανέτοιμες να κατασπαραξουν αύριο για ακόμα μία φορά την Ελένη Μενεγάκη, την οποία βεβαίως-βεβαίως πρώτα θα έχουν φροντίσει να την …μοσχοπουλήσουν μέσα απο τις εκπομπές τους. Είναι βλέπετε, σίγουρη λύση, για εύκολα, άκοπα και αβασάνιστα ποσοστά τηλεθέασης ,καρα τσεκαρισμένο.\nΝαι, αύριο δημοσιεύονται στο περιοδικό «ΟΚ» , φωτογραφίες της Ελένης Μενεγάκη και του περιβόητου πια επιχειρηματία Ματέο και όπως καταλαβαίνετε ,θα γίνει ο απόλυτος τηλε-χαμός. Νέες τηλε-δίκες θα στηθούν και όλοι οι Μενεγακικοί αναλυτές θα πιάσουν τηλε-στασίδι, προκειμένου αυτές οι φωτογραφίες να …αναλυθούν μέχρι τηλεοπτικής αηδίας.\nΠου τους πέτυχε ο φακός; Τι κάνουν; Τι τρώνε; Πως κοιτάζονται; Τι φοράνε; Σε τέτοιες καίριες ερωτήσεις που θα… ταλανίσουν όλη την χώρα ,αλλά και σε άλλες πολλές ,θα πάρουμε αύριο απαντήσεις. Μπροστά στην Ελένη, τι να μας πει το …ΔΝΤ; Πλάκα κάνουμε τώρα;\nΓι ΄αυτό σας λέω, για να απαλλαγείτε απο την ανοησία της ξανθιάς τηλε-μπούκλας που αύριο θα δώσει ρεσιτάλ, κλείστε τις τηλεοράσεις σας και ας πάτε για…βουτιές ! Αλλωστε, ο υδράργυρος έχει μεγάλα κέφια αυτές τις ημέρες.


Σάββατο 08 ΣΕΠΤ 2018 - 07:11 5 ΣΧΟΛΙΑ\nThe_Irishman_21 - 8/9/2018 22:35\n"ΣΟΒΙΕΤΙΚΟΙ νικουν τους Μογγολους". Το 1380... απλα ελεος...\nmikros_serifis - 8/9/2018 17:29\nΑπό τους ανθρώπους του πνεύματος που δεν ισχύει το ουδείς αναντικατάστατος.\nConstantinoupoli86 - 8/9/2018 12:41\nΟ Βασίλης Ραφαηλίδης πρέπει να πούμε ότι ήτανε και οπαδός της ΑΕΚ. Το γεγονός ότι διαχρονικά το μεγαλύτερο μέρος της ελληνικής τέχνης και διανόησης τάσσεται υπέρ της ΑΕΚ για μένα σημαίνει πολλά για την ποιότητα του κόσμου μας και τον τρόπο που αντιλαμβανόμαστε τα πράγματα.\ncaptain_beyond - 8/9/2018 12:13\nΣπουδαίος ο Ραφαηλίδης.Απολαυστικά τα βιβλία του,η δε κωμικοτραγική ιστορία του Νεοελληνικού κράτους παρουσιάζει τα πράγματα ως έχουν,μακριά από την καταγραφή-φουστανέλα που συνηθίζεται έτσι ώστε να δημιουργούνται ημιμαθείς στρατιές γοητευμένες από μεγαλεία γκρεμισμένα από κακούς ξένους.Ο Ραφαηλίδης αγαπάει την ιστορία και την Ελλάδα,γι αυτό και δε χαρίζεται σε πρόσωπα και καταστάσεις.Βαθιά είρων,προκλητικός ,μα πάντα τεκμηριωμένος.\nSADINISTA - 8/9/2018 11:59\nΛείπεις πολύ Βασίλη Ραφαηλίδη εσύ ο λόγος και τα γραπτά σου..


«Ο πραγματικός ήρωας είναι αφανής» | Κοινή Γνώμη\nΟ ηθοποιός Κωνσταντίνος Γεωργαλής μας συστήνει τη θεατρική ομάδα «Lab.oratorium» και μαζί «Έναν Ήρωα του Καιρού μας»\n«Ο πραγματικός ήρωας είναι αφανής»\nΗ -βασισμένη στο ομότιτλο μυθιστόρημα του Μιχαήλ Λέρμοντοφ- παράσταση απόψε στο Θέατρο Απόλλων\nΚυριακή, 6 Ιανουαρίου, 2019 - 23:28\nΤέλη της δεκαετίας 1830. Ένα ημερολόγιο ανοίγει. Ένα παιχνίδι διεκδίκησης ξεκινάει. Ένας έρωτας από το παρελθόν, ένα ποτήρι, μία μαμά, ένας χορός, μία προαγωγή, ένα άλογο, μία βόλτα, ένα λάθος, μία επίσκεψη, ένας ιατρός, ένας μάγος και μια συνωμοσία συνθέτουν μια σειρά από γεγονότα που θα οδηγήσουν σε μία αναπάντεχη αναμέτρηση.\nΗ θεατρική παράσταση «Ένας ήρωας του καιρού μας», βασισμένη στο ομότιτλο μυθιστόρημα του Μιχαήλ Λέρμοντοφ, παρουσιάζεται απόψε, στις 20:00, στη σκηνή του Θεάτρου Απόλλων, στο πλαίσιο του χριστουγεννιάτικου προγράμματος του Δήμου Σύρου – Ερμούπολης.\nΜε αφετηρία ένα μυθιστόρημα - σταθμό στη Ρώσικη λογοτεχνία, η θεατρική ομάδα Lab,oratorium ακολουθεί τα βήματα ενός ανθρώπου - ήρωα του καιρού του. Του ανθρώπου αυτού που παίρνει το ρίσκο να μην αποδεχθεί ό,τι υπάρχει.\nΓια τις «πληγές» που ξύνει το συγκεκριμένο έργο-πρόκληση, μέσω των ερωτημάτων που θέτει, αλλά και για την πορεία που επιθυμεί να χαράξει το Lab.oratorium μίλησε στην «Κοινή Γνώμη» το μέλος της, Κωνσταντίνος Γεωργαλής.\nΤο βιβλίο του Μιχαήλ Λέρμοντοφ «Ένας Ήρωας του Καιρού μας» αποτέλεσε την «τροφή» για τη γέννηση της πρώτης παράστασής σας. Ποιες προσωπικές ανησυχίες και ποια στοιχεία του μυθιστορήματος συνετέλεσαν στην επιλογή του συγκεκριμένου έργου από τη νεοσύστατη ομάδα σας;\n«Διαβάζοντας το έργο του Μιχαήλ Λερμοντοφ “Ένας ήρωας του καιρού μας”, θα συναντήσει κανείς μέσα στις σελίδες του έναν νεαρό άνδρα ,τον Πετσόριν (στη Ρωσία του 1825) . Δεν είναι ένας ήρωας που θα σώσει κάποιον από βέβαιο θάνατο , αλλά ένας άνθρωπός που έχει το θάρρος να μιλήσει σε πρώτο πρόσωπο στον αναγνώστη/θεατή για τα πάθη του και τις περιπέτειες του με πλήρη ειλικρίνεια , σαρκασμό και ωμότητα.\nΕίναι ένας άνθρωπος που επιλέγει να μην συμβιβαστεί και να πάει πολλές φορές κόντρα στις νόρμες, στα “πρέπει” και στον καθωσπρεπισμό της εποχής του. Ακολουθεί έναν δρόμο μοναδικό αλλά εντέλει μοναχικό.\nΑυτό το πλάσμα μας συγκίνησε όλους από τις πρώτες αναγνώσεις και βρήκαμε σε αυτόν ένα κομμάτι δικό μας που θέλαμε να το ψάξουμε και να το μοιραστούμε . Τόσο δικό του, όσο και της κοινωνίας στην οποία γεννήθηκε και που έχει άμεσες αναφορές στη δική μας σήμερα. Ίσως αυτό που μας γοητεύει σε αυτόν τον ήρωα είναι ότι περιέχει περισσότερη αλήθεια απ’ όση θα θέλαμε και μπορούμε να αντέξουμε .\nΗ παράστασή σας θέτει και ερευνά δύο βασικά ερωτήματα. Ποιά η σχέση του ήρωα με τον καιρό του και ποιός γεννάει ποιόν; Το γεγονός ότι, ακόμη και σήμερα, πολλοί άνθρωποι αισθάνονται ότι βρίσκονται είτε σε λάθος σώμα, είτε σε λάθος εποχή, καθιστά τα ερωτήματα αυτά διαχρονικά και εμμέσως επίκαιρα;\n«Το βασικό ερώτημα που θέτει το έργο του Λερμοντοφ ίσως έχει να κάνει περισσότερο με το ποιός θεωρείται ήρωας στην εκάστοτε κοινωνία και ποιός πραγματικά είναι. Ο πραγματικός ήρωας συνήθως είναι αφανής, γιατί η ζωή του και οι πράξεις του δε συμβαίνουν με στόχο να αναγνωριστούν. Είναι κεντρικός ήρωας στη ζωή του. Αυτό είναι από μόνο του δύσκολο και υπέροχο. Το σώμα του και η εποχή του είναι ασήμαντα μπροστά σε ό,τι φέρει μέσα του και στο πως θέλει να ζήσει .Δικό του είναι το έργο! Ό,τι θέλει κάνει! Το δύσκολο για όλους μας είναι να είμαστε ειλικρινείς με τον εαυτό μας. Να σεβαστούμε τη ζωή μας χωρίς να την πάρουμε και πολύ στα σοβαρά. Να μην τη χαρίσουμε σε καμία κοινωνία και εποχή με αντάλλαγμα να διακριθούμε με τον τίτλο του ήρωα».\nΑποτελεί πρόκληση για μία νέα θεατρική ομάδα η διασκευή και η παρουσίαση ενός κλασικού έργου το οποίο «ξύνει» με αριστοτεχνικό τρόπο τις πληγές ψυχών που αδυνατούν να προσαρμοστούν στα οριοθετημένα μέτρα και σταθμά της συμβατικής ηθικής; Τι αποκομίσατε εσείς οι ίδιοι από την έρευνα σας για την προετοιμασία της παράστασης;\n«Αυτή η πρόκληση ίσως ήταν και ο λόγος που είπαμε όλοι το ναι σε αυτό το έργο. Πρώτα θέλαμε να «ξύσουμε» τις δικές μας πληγές. Διαβάζοντάς το βρήκαμε όλοι σημεία ταύτισης με τον Πετσόριν, τον κεντρικό ήρωα του βιβλίου. Δεν ξέρουμε πως να ζήσουμε τη ζωή μας. Δουλεύοντας, αποκομίσαμε πολλά περισσότερα ερωτήματα από αυτά που είχαμε όταν ξεκινήσαμε. Ελπίζουμε αυτό να συμβεί και στον θεατή. Μας φαίνεται πολύ δελεαστικό να θέλεις σαν τρελός να ζήσεις και να μην ξέρεις πώς. Το μόνο που σου μένει είναι να παρατηρείς, να τολμάς, να δοκιμάζεις, να ρισκάρεις, να πετυχαίνεις, να αποτυγχάνεις, να ξαναδοκιμάζεις…να ζεις».\nΣήμερα, υπάρχουν ήρωες και αν ναι, πόσο διαφορετικός είναι ο τρόπος γέννησής τους από την εποχή, που περιγράφεται στο έργο του Λέρμοντοφ;\n«Έχουν περάσει λιγότερα από 200 χρόνια από τότε που ο Λέρμοντοφ γράφει για τον ήρωα του. Δεν είμαστε λοιπόν τόσο μακριά από τον άνθρωπο του τότε, όσο κι αν πιστεύουμε ότι εξελίσσεται γρήγορα αυτός ο κόσμος . Τα θέλω μας, οι φόβοι μας , τα όνειρα μας και οι ανησυχίες μας δεν διαφέρουν και πολύ από τον άνθρωπο του 1835 .\nΝαι, υπάρχουν και σήμερα ήρωες . Ο καθένας μας κρύβει μέσα του έναν ήρωα. Όσο αναμετριόμαστε με τον εαυτό μας και τα θέλω μας κι όσο αντιδρούμε στα πρέπει και τις επιταγές της κοινωνίας, οι ήρωες θα συνεχίσουν να υπάρχουν».\nΠοιο ήταν το ερέθισμα για τη δημιουργία της ομάδας σας και ποιος ο δρόμος που επιθυμείτε να χαράξετε σε έναν θεατρικό χάρτη – όπως αυτός της Αθήνας- με άπειρους προορισμούς;\n«Το ερέθισμα ήταν η επιθυμία για συνάντηση. Η Ιδέα για τη δημιουργία του Lab.oratorium υπήρχε ήδη από τα πρώτα χρόνια της δραματικής σχολής. Ήταν για μας ένα πείραμα. Μια ανάγκη να δημιουργήσουμε μαζί και να προσπαθήσουμε να πούμε όλοι την ίδια ιστορία , ψάχνοντας το τρόπο, τα εργαλεία και τα υλικά με τα οποία θα γίνει αυτό εφικτό.\nΠοιο δρόμο θα ακολουθήσουμε δεν ξέρουμε, δεν το σχεδιάζουμε. Θα προκύψει από τις ανάγκες μας».\nΠοια η μέχρι σήμερα πορεία του «Ήρωα του καιρού μας» και ποια τα μελλοντικά σχέδιά σας;\n«Το ταξίδι του “Ήρωα” και του Lab.oratorium ξεκίνησε περίπου πριν δύο χρόνια όταν ήρθε στα χέρια μας αυτό το έργο . Μπορούμε να μετρήσουμε πολλές ώρες συναντήσεων , αναγνώσεων , προβών , έρευνας, ανταλλαγής ιδεών με τους συντελεστές αυτής της δουλειάς μέχρι την πρώτη παράσταση τον Απρίλιο του 18 στην Αθήνα. Έπειτα ο «Ήρωας» ταξίδεψε στη Θεσσαλονίκη και τώρα , με μεγάλη μας χαρά, εδώ στη Σύρο .\nΣτα άμεσα σχέδια μας είναι ο Ήρωας να συνεχίσει και να ολοκληρώσει το ταξίδι του και ήδη συζητάμε για τα επόμενα, τον ερχόμενο χειμώνα».\nΤην παράσταση σκηνοθετεί ο Βασίλης Καλφάκης.\nΠαίζουν: Ασημίνα Αναστασοπούλου, Κωνσταντίνος Γεωργαλής, Βασίλης Καλφάκης, Απόστολος Καμιτσάκης, Δάφνη Νικητάκη, Περσεφόνη Παντοπούλου.\nΑναστασία Λυγνού Δήμος Σύρο-Ερμούπολης βύθιση δωρεάν wi-fi ΦΙΛΟΔΗΜΟΣ ΙΙ Ακαδημία Αθηνών επενδυτές Γιώργος Βακόνδιος Συμβούλιο Υπερταμείο αποκόλληση πλακών Πολιτιστικός Σύλλογος Πισκοπειού Γιώργος Φώσκολος Βασίλης Βρεττός 4ο TINOS RUNNING EXPERIENCE VODAFONE 2017 Ημέρα Γυναίκας ΙΝΕΜΥ-ΕΣΕΕ Α.Ο. Άνδρου Philoxenia 2015 Γιώργος Σταθιάς Γ.Ν.-Κ.Υ.Νάξου ταξλι Ρόζα Ξανθάκη Μπέργκμαν . Πάγος Άνδρος της Ζωής μας Αγρότες ληξιαρχείο Άγις Τσουρός έκθεση Γιαννούλης Χαλεπάς


Βραδιά μουσικής στο Μακεδονικό Μουσείο Σύγχρονης Τέχνης • Ολύμπιο Βήμα\nΑρχική » Ελλάδα » Κεντρική Μακεδονία » Βραδιά μουσικής στο Μακεδονικό Μουσείο Σύγχρονης Τέχνης\nσε Κεντρική Μακεδονία, Κοινωνικά, Πολιτισμός\nΜια συναυλία αφιερωμένη στον αείμνηστο Νίκο Αστρινίδη\nΤο Σάββατο, 20 Ιανουαρίου 2018 στις 20:30 το βράδυ θα πραγματοποιηθεί συναυλία με έργα ξένων και Ελλήνων συνθετών από το TRIO UNISONO με τους PAULA SMITH-ΔΙΑΜΑΝΤΗ – κλαρινέτο, ΝΑΤΑΛΙΑ ΜΟΥΡΤΖΟΥ – πιάνο, ΜΑΡΙΑ ΜΠΟΖΕΝΑ ΣΟΥΕΡΕΦ – βιολί. Η συναυλία με ελεύθερη είσοδο, πραγματοποιείται στο Αμφιθέατρο του Μακεδονικού Μουσείου Σύγχρονης Τέχνης, το οποίο συνεχίζει για 12η χρονιά τις μουσικές του εκδηλώσεις στο πλαίσιο της πολύπλευρης καλλιτεχνικής του παρουσίας στη Θεσσαλονίκη.\nΤο Μουσικό Σύνολο Trio Unisono ιδρύθηκε το 2000 στη Θεσσαλονίκη. Η Μαρία Μποζένα Σουέρεφ παίζει βιολί και βιόλα. Σπούδασε στην Πολωνία και την Ιταλία. Μετά από δεκάχρονη σταδιοδρομία στο εξωτερικό συμμετείχε στα πρώτα βιολιά της Κ.Ο.Θ. Η Πόλα Σμιθ-Διαμαντή ολοκλήρωσε τις σπουδές της στο κλαρινέτο στις Η.Π.Α. και παράλληλα με τις εμφανίσεις ως σολίστ κατείχε μόνιμη θέση στην Κ.Ο.Θ. και στο Κ.Ω.Θ. Η Ναταλία Μούρτζου, μετά τις σπουδές στη Μολδαβία, έχει διακριθεί ως πιανίστα και διδάσκει στο Σύγχρονο Ωδείο Θεσσαλονίκης.\nΗ συναυλία έχει ελεύθερη Είσοδο, χωρίς εισιτήρια.\n– Josef Suk, Elegie op.26 για βιολί, τσέλο + πιάνο (arrangement για κλαρινέτο Π. Σμίθ)\n-Νίκος Αστρινίδης, Deux Pieces En Style Grec op.162 για βιολί, κλαρινέτο + πιάνο\n-Ντίνος Κωνσταντινίδης, Oracle in Delphi Study III, για βιολί, κλαρινέτο + πιάνο\n-Marcel Chyrzynski, ΤΡΙΟ In C για βιόλα, κλαρινέτο + πιάνο\n-Arno Babadjanian, TΡΙΟ για βιολί, τσέλο + πιάνο (arrangement για κλαρινέτο Π. Σμίθ)\nΜε την παράκληση να χρησιμοποιηθεί ως δημοσιογραφική ύλη και να προωθηθεί.\nΓια περισσότερες πληροφορίες σχετικά με τις δραστηριότητες και τις εκθέσεις του ΜΜΣΤ ακολουθήστε μας στο facebook. Εάν επιθυμείτε να σας ενημερώνουμε, μέσω του διαδικτύου, για τις εκδηλώσεις μας, παρακαλούμε να μας γνωστοποιήσετε την ηλεκτρονική σας διεύθυνση στο mmcart@mmca.org.gr\nΠερισσότερες πληροφορίες : ΜΑΚΕΔΟΝΙΚΟ ΜΟΥΣΕΙΟ ΣΥΓΧΡΟΝΗΣ ΤΕΧΝΗΣ\nΕγνατία 154 (ΔΕΘ-HELEXPO) 54636, Θεσσαλονίκη Τ: 2310 2400002, mmcart@mmca.org.gr\nΗΜΕΡΕΣ ΛΕΙΤΟΥΡΓΙAΣ: ΠΕ 10:00-22:00, ΠΑ 10:00-19:00, ΣΑ 10:00-18:00, ΚΥ 11:00-15:00\nΕτικέτες: Μουσείο Σύγχρονης ΤέχνηςΜουσική βραδιάΣυναυλία\nΤο ατύχημα και ο εκνευρισμός του Άρη Πορτοσάλτε στον τηλεοπτικό αέρα


«Δεν είναι εύκολο να ξεχωρίσει κανείς τη γρίπη από τον κορονοϊό» – Ποιοι οι φόβοι του φετινού χειμώνα - NewSide.gr\n«Δεν είναι εύκολο να ξεχωρίσει κανείς τη γρίπη από τον κορονοϊό» – Ποιοι οι φόβοι του φετινού χειμώνα\n«Δεν είναι καθόλου εύκολο να διαχωρίσει κανείς τη γρίπη από τον κορονοϊό. Είναι και οι δύο ιογενείς λοιμώξεις, εμπύρετες με σχεδόν δηλαδή τα ίδια συμπτώματα» εξηγεί και προσθέτει πως τους επόμενους μήνες οφείλουμε να είμαστε ιδιαίτερα προσεκτικοί και να τηρούμε όλους τους κανόνες υγιεινής. «Οφείλουμε να φοράμε μάσκα, να κρατάμε αποστάσεις και φυσικά να πλένουμε συνεχώς τα χέρια μας με στόχο να μειώσουμε τις πιθανότητες να νοσήσουμε».\nΤο κλειδί και για τις δύο περιπτώσεις είναι η αυστηρή τήρηση των μέτρων υγιεινής, σύμφωνα με την υπεύθυνη της μονάδας Covid του Πανεπιστημιακού Νοσοκομείου του Ρίου καθώς όπως σημειώνει «κρατάμε τα μικρόβια μακριά και μειώνουμε τις πιθανότητες να νοσήσουμε». «Λόγω των μέτρων που λήφθηκαν εξ αιτίας του κορονοϊού είδαμε πως τους τελευταίους μήνες μειώθηκαν οι ιογενείς λοιμώξεις σε παγκόσμιο επίπεδο. Αυτό μας κάνει να πιστεύουμε πως η ορθή τήρηση των μέτρων μπορεί να μειώσει και τα ποσοστά όσων θα νοσήσουν από γρίπη τον φετινό χειμώνα» αναφέρει η Παθολόγος – Λοιμωξιολόγος, Επίκουρη Καθηγήτρια Ιατρικής του Πανεπιστημίου Πατρών, Καρολίνα Ακινόσογλου.\n«Ιδιαίτερα τη φετινή χρονιά θα πρέπει να πετύχουμε όσο μεγαλύτερο ποσοστό μπορούμε εμβολιασμού για τη γρίπη. Η ανάγκη είναι μεγαλύτερη σε σχέση με τις προηγούμενες χρονιές» σύμφωνα με την Καρολίνα Ακινόσογλου που εξηγεί: «Ο εμβολισμός δεν θα βοηθήσει στο να μην κολλήσουμε κορονοϊό. Θα μπλοκάρει όμως το 50% των σοβαρών αναπνευστικών λοιμώξεων και παράλληλα θα είναι σε καλύτερη θέση το σύστημα υγείας να λειτουργήσει και να ανταποκριθεί στα περιστατικά με κορονοϊό».


Το «πέταξε» πάλι ο Ρ.Τ.Ερντογάν: «Αποχώρηση ήταν οι διωγμοί των Ελλήνων της Τουρκίας όχι γενοκτονία» | Pronews\n07/12/2017 - 14:02 | Τελευταία ενημέρωση: 07/12/2017 - 15:36\nΤο «πέταξε» πάλι ο Ρ.Τ.Ερντογάν: «Αποχώρηση ήταν οι διωγμοί των Ελλήνων της Τουρκίας όχι γενοκτονία»\nΔεν θα προέκυπταν «μεγάλες» δηλώσεις από την συνάντηση Ρ.Τ.Ερντογάν και Α.Τσίπρα στο Μέγαρο Μαξίμου η οποία και έγινε σε σαφώς πιο ήρεμο κλίμα, συγκριτικά με τα όσα εκτυλίχθηκαν στο Προεδρικό Μέγαρο με τον ΠτΔ Προκόπη Παυλόπουλο εάν ο Τούρκος πρόεδρος μέσα σε όσα είπε δνε χαρακτήριζε τις γενοκτονίες των Ελλήνων της Τουρκίας με τον ευρηματικό όρο «αποχωρήσεις»!\nO Ρ.Τ.Ερντογάν εμφανίστηκε σαφώς πιο ήρεμος άλλωστε ότι είχε να το πει το είπε πριν στην συνάντηση με ΠτΔ και το είπε σαφέστατα, γιατί να επαναλαμβάνεται και έτσι πρόσθεσε κάτι καινούριο.\nΈκανε αναθεώρηση της Ιστορίας από μόνος του και δήλωσε πως...\n«Eίχαν διαπραχθεί τα λάθη από προηγούμενες πολιτικές που οδήγησαν στην αποχώρηση πολιτών που ήταν μέλη της μειονότητας και να είμαστε στην κατάσταση που είμαστε σήμερα».\nΈτσι ο Τούρκος πρόεδρος έλυσε και το ζήτημα των γενοκτονιών κατά πως ήθελε. Φυσικά δεν έλαβε την δέουσα απάντηση.\nΟι «αποχωρήσεις» αφορούν την Γενοκτονία των Μικρασιατών Ελλήνων, την Γενοκτονία των Ποντίων Ελλήνων και τους διωγμούς των Ελλήνων της Πόλης, το 1945, το 1955, το 1963 και εν τέλει το 1974.\nΑποτέλεσμα να έχουν μείνειστην Πόλη από 150.000 Έλληνες μόλις 3.000 ψυχές.\nΕπίσης δεν παρέλειψε και πάλι να μιλήσει για τους «Τούρκους ομογενείς» που ζουν στην Ελλάδα ενοώντας την μουσουλμανική μειονότητα της Θράκης.\nΜε αυτά τα λόγια υποδέχτηκε στο Μέγαρο Μαξίμου ο Αλέξης Τσίπρας τον πρόεδρο της Τουρκίας, Ρετζέπ Ταγίπ Ερντογάν.\nΟ Έλληνας πρωθυπουργός συνέχισε λέγοντας: «Ιδιαίτερα σε αυτές τις κρίσιμες στιγμές με εντάσεις και μεγάλες προκλήσεις, όπως το προσφυγικό, η Συρία και η ένταση στις ευρωτουρκικές σχέσεις, ευθύνη μας είναι να οικοδομήσουμε τη συνεννόηση και να βρούμε λύση σε σύνθετα προβλήματα. Αυτός άλλωστε ήταν και ο λόγος που ενθάρρυνα τον Πρόεδρο της Δημοκρατίας να σας προσκαλέσει γιατί είναι ιστορική και η πρόσκληση που στόχο έχει να επιδιώξουμε να χτίσουμε γέφυρες και όχι να υψώσουμε τείχη».\nΌπως υπογράμμισε ο κ. Τσίπρας: «Θέλω να πιστεύω ότι αυτός είναι ο δικός σας σκοπός. Σαν μηχανικός που είμαι πρέπει να τις χτίσουμε σε σταθερά θεμέλια. Διαφορές υπήρχαν πάντα, και σήμερα, οι θέσεις σας είναι γνωστές όπως και οι δικές μας.\nΑυτό που έχει σημασία είναι πέρα από τις διαφορές να βρούμε συγκλίσεις και να τις διατυπώνουμε τις διαφορές χωρίς υπερβολές και προκλήσεις με σεβασμό στην άλλη άποψη. Πιστεύω ότι αν σήμερα το καταφέρουμε αυτό, η επίσκεψη δεν θα είναι μόνο ιστορική αλλά θα ανοίξει νέο κεφάλαιο στις σχέσεις των δύο χωρών».\nΑπό την άλλη ο κ. Ερντογάν δήλωσε πως νιώθει ιδιαίτερη χαρά που βρίσκεται στην Ελλάδα και συνέχισε: «Πιστεύω ότι Τουρκία και Ελλάδα πρέπει να πιστέψουν ότι πρέπει να εστιάσουν στο γεμάτο μέρος του ποτηριού και να παραμερίσουν το κενό μέρος. Πρέπει να εστιάσουμε σε αυτή την αντίληψη στις συνομιλίες μας. Στην ουσία οι λαοί μας έχουν πολλά κοινά, αρκεί να παραμερίσουμε αυτούς που έχουν ιδεολογικές εμμονές».